# Süsteemi seadistuste käsiraamat

&Richard.Johnson; &Richard.Johnson.mail;
Marek Laane

    bald@smail.ee

Tõlge eesti keelde
2007 &Richard.Johnson;
&FDLNotice;
2013-12-05
4.12 (&kde; 4.12)

See käsiraamat kirjeldab &kde; süsteemi seadistamise ja haldamise keskust.

KDE Süsteem Seadistused seadistamine haldus seadistus haldamine

## Sissejuhatus

&kde; &systemsettings; võimaldavad kasutajale kõigi &kde; seadistuste keskse ja mugava seadistamise.

&systemsettings; koosnevad mitmest moodulist. Iga moodul on omaette rakendus, kuid &kde; &systemsettings; koondavad kõik need rakendused mugavalt ühte kohta.

Kõiki &systemsettings; mooduleid saab käivitada ka omaette.

Täpsemalt kõneleb sellest osa Üksikute Süsteemi seadistuste moodulite käivitamine.

Süsteemi seadistused rühmitavad kõik seadistusmoodulid mitmesse kategooriasse:

- Üldine välimus ja käitumine

- Töötsooni välimus ja käitumine

- Võrk ja ühendused

- Riistvara

- Süsteemi haldamine

Moodulid, millest &systemsettings; koosnevad, jagunevad ühte mainitud kategooriasse, mis lubab õige mooduli hõlpsalt tuvastada.

## Süsteemi seadistuste kasutamine

Selles osas leiavad tutvustamist &systemsettings; ise. Konkreetsete moodulite kohta vaata lähemalt osa Süsteemi seadistuste moodulid.

### Süsteemi seadistuste käivitamine

&kde; &systemsettings; saab käivitada kolmel viisil:

1. Valides K-nupp Rakendused Süsteemi seadistused.

2. Vajutades &Alt;F2. See avab &krunner;i dialoogi. Kirjuta sinna `systemsettings` ja vajuta &Enter;.

3. Kirjutades `systemsettings &` mis tahes käsureale.

Kõik kolm viisi on võrdväärsed ning annavad ühesuguse tulemuse.

### &kde; Süsteemi seadistuste aken

Kui &systemsettings; käivituvad, ilmub aken, mis jaguneb kolmeks osaks.

Ülal asub tööriistariba. See võimaldab kasutajal minna moodulist tagasi põhivaatesse (nupuga Ülevaade). Samuti on seal menüü Abi ning nupp Seadista, mis lubab muuta vaateseadistusi.

Millegi otsimiseks kõigist moodulitest alusta Ülevaates viibides otsingusõna kirjutamist tööriistariba paremas servas. Kirjutamise ajal ilmub nähtavale sobivate teemade loend. Vali neist mõni ja ainult otsingusõnaga sobivad grupid muutuvad aktiivseks, teised omandavad halli tooni ega ole kasutatavad.

Kui fookuses on ikooniaken, võid kirjutada mis tahes mooduli või moodulirühma nime algustähe selle valimiseks. Sama tähte uuesti kirjutades liigub valik järgmisele sobivale moodulile või moodulirühmale.

Tööriistariba all paikneb kategooriatesse jagatult Süsteemi seadistuste moodulite või moodulirühmade ikoonivaade. Kui jätad hiire mõne ikooni kohale seisma, ilmub vaikimisi kohtspikker, mis selgitab antud mooduli või moodulirühma ülesannet.

### Süsteemi seadistuste kategooriad ja moodulid

Lühiülevaade kõigist kategooriatest ja nende moodulitest:

Üldine välimus ja käitumine

  - Konto üksikasjad (parool ja kasutaja konto, asukohad, KDE turvalaegas, sotsiaalne töölaud, veebi kiirkorraldused)

  - Rakenduste välimus (stiil, värvid, ikoonid, fondid, emotikonid)

  - Rakenduste ja süsteemi märguanded (märguannete haldamine, süsteemne signaal, käivitamise tagasiside)

  - Failide seosed

  - Lokaat (riik/regioon ja keel, õigekirja kontrollija)

  - Isiklik teave (Akonadi ressursside seadistamine)

  - Kiirklahvid ja žestid (kohandatud kiirklahvid, standardsed kiirklahvid, globaalsed kiirklahvid)

Töötsooni välimus ja käitumine

  - Töölauaefektid

  - Töötsooni välimus (akende dekoratsioonid, kursoriteema, töölauateema, käivitusekraan)

  - Hõlbustus (hõlbustus, teksti ettelugemine)

  - Vaikimisi rakendused

  - Töölauaotsing

  - Akende käitumine (ülesannete vahetaja, akende käitumine, KWini skriptid, akende reeglid)

  - Töötsooni käitumine (tegevused, virtuaalsed töölauad, ekraani servad, töötsoon)

Võrk ja ühendused

  - Võrguseadistused (puhverserver, ühenduse seadistused, teenuste tuvastamine)

  - Jagamine (Windowsi ressursid)

  - SSL-i seadistused

Riistvara

  - Seadme toimingud

  - Digitaalkaamera

  - Monitor (suurus ja orientatsioon, ekraanilukustaja, gamma)

  - Sisendseadmed (klaviatuur, hiir, juhtpult, kaugjuhtimisseadmed)

  - Toitehaldus (energia säästmise seadistused, tegevuste seadistused, muud seadistused)

  - Printerid

  - Eemaldatavad seadmed

  - Multimeedia (Audio-CD-d, heli ja video seadistused, CDDB ülekanded)

Süsteemi haldamine

  - Kuupäev ja kellaaeg

  - Fontide haldamine

  - Sisselogimisdialoog

  - Käivitamine ja seiskamine (autostart, teenuste haldur, seansihaldus)

  - Ülesannete ajastaja

Kõigi otsingusõnadele vastavate moodulite leidmiseks kasuta Ülevaates viibides otsinguvälja.

### &kde; Süsteemi seadistuste töö lõpetamine

&systemsettings; saab sulgeda kahel viisil:

1. Vajutades &Ctrl;Q.

2. Klõpsates tööriistaribal asuvale nupule Sulge.

### Süsteemi seadistuste seadistamine

Tööriistariba ikoon Seadista võimaldab muuta Süsteemi seadistuste teatavaid parameetreid. Näiteks saab ikoonivaate (vaikimisi vaade) asemel valida klassikalise puuvaate.

Samuti võib välja lülitada üksikasjalike kohtspikrite näitamise, eemaldades märke valiku Üksikasjalike kohtspikrite näitamine eest. Sel juhul näeb ainult tavalisi kohtspikreid, mitte aga moodulirühma sisu.

### Üksikute Süsteemi seadistuste moodulite käivitamine

Üksikuid mooduleid saab käivitada ka siis, kui &systemsettings; ei tööta, kasutades käsureal käsku `kcmshell4`. Kirjuta `kcmshell4 --list` ja näed kõiki saadaolevaid &kde; Süsteemi seadistuste mooduleid.

## &kde; &systemsettings; moodulid

Et kõik oleks võimalikult lihtne, on &kde; Süsteemi seadistused jaganud valikud viide kategooriasse. Iga kategooria all on teatud hulk ikoone, mis on jagatud alamkategooriatesse. Iga ikoon tähistab moodulit. Topeltklõps mooduli ikoonil näitab peaaknas antud mooduli valikuid.

Igal moodulil on mõned või kõik järgmistest nuppudest:

Abi

  See nupp pakub abi konkreetse mooduli kohta. Sellele klõpsates avatakse uues aknas &khelpcenter; vastava mooduli kohta käiva teabega.

Vaikeväärtused

  Sellele nupule klõpsates taastatakse antud mooduli vaikeväärtused. Valikute salvestamiseks tuleb klõpsata nupule Rakenda.

Lähtesta

  See nupp "lähtestab" mooduli varem kehtinud seadistustele.

Rakenda

  Klõps sellel nupul salvestab kõik tehtud muudatused ning &kde; hakkab neid kasutama. Kui oled midagi muutnud, siis põhjustab vajutus nupule Rakenda selle kohese kasutuselevõtmise.

Enne teise moodulisse liikumist tuleb muudatuste salvestamiseks klõpsata nupule "Lähtesta" või "Rakenda".

Kui proovid teise moodulisse liikuda ilma valikuid salvestamata või lähtestamata, küsitakse sinu käest, kas soovid muudatused salvestada või need unustada.

## Autorid ja litsents

&systemsettings;

Rakenduse autoriõigus 2007: Benjamin C. Meyer.

Rakenduse autoriõigus 2009: Ben Cooksley.

Kaasautorid:

- Will Stephenson wstepheson@kde.org

- Michael D. Stemle, Jr. manchicken@notsosoft.net

- Matthias Kretz kretz@kde.org

- &Daniel.Molkentin; &Daniel.Molkentin.mail;

- &Matthias.Elter; &Matthias.Elter.mail;

- Frans Englich englich@kde.org

- Michael Jansen kde@michael-jansen.biz

Dokumentatsiooni autoriõigus © 2008: &Richard.Johnson; &Richard.Johnson.mail;

Tõlge eesti keelde: Marek Laane bald@smail.ee

&underFDL; &underGPL;
&documentation.index;