# KFourInLine'i käsiraamat

Martin Heni

    &Martin.Heni.mail;

Eugene Trounev

    eugene.trounev@gmail.com

Benjamin Meyer
Johann Ollivier Lapeyre
Anton Brondz

    dinolinux@gmail.com

Marek Laane

    bald@smail.ee

Tõlge eesti keelde
1995 2007 &Martin.Heni;
&FDLNotice;
2013-05-05
1.4.0 (&kde; 4.11)

&kfourinline; on &kde; neli ühte ritta mäng.

KDE kdegames mäng laud lauamäng neli ritta neli neli ritta neli ritta kfourinline nelja ühendamine 4 ühendamine

## Sissejuhatus

Mängu tüüp: strateegia, lauamäng

&kfourinline; on lauamäng kahele mängijale, mis järgib Connect-Four mängu reegleid.

Mängijad püüavad eri strateegiaid rakendades luua neljast kivist koosnevat rida. Kivid tuleb asetada mängulauale. Mängu saab mängida ka arvuti vastu.

## Kuidas mängida

&kfourinline;'i käivitamisel saab valida raskusastme või alustada kahe mängijaga mängu. Soovi korral saab valida ka oma värvi ning selle, milline värv alustab mängu.

Mängijaid esindavad värvid (näiteks kollane või valge ja punane). Eesmärk on saada neli enda värvi nuppu ühte ritta, veergu või diagonaali. Seda püütakse teha oma nuppe suvalisse seitsmest tulbast asetades, kus nupp langeb madalaimale positsioonile, &ie; langeb seni, kuni jõuab põhja või teise nupuni.

Vahelduvaid käike sooritatakse seni, kuni mäng on läbi - kui üks mängijatest on saanud neli oma värvi nuppu ühte ritta, tulpa või diagonaali või kui mängulaua täitumise tõttu ei ole enam võimalik käia.

Mängu võidab mängija, kes saab esimesena neli nuppu ühte ritta, tulpa või diagonaali. Kui käia enam ei saa, aga kumbki mängija pole võitnud, lõpeb mäng viigiga.

## Mängureeglid, strateegia ja nõuanded

Mängulaud on jagatud mitmeks tsooniks.

Mängulaud koosneb 7x6 asetatud väljast, mis tuleb täita alt üles. Väljad märgitakse vastavalt parajasti käigu teinud mängija värvi. Iga tulba tipus näitab värviline nool, kuhu asetati viimane nupp.

Olekukast näitab, milline sisend millist mängijat esindab. Kohalik mängija võib käike sooritada klaviatuuri abil või hiirega, võrgumängijat näidatakse võrgusisendina ning arvuti võib sooritada käike mängija eest. Lisaks näidatakse seal mängijate nimesid ja arvutivastase taset. Samuti näeb mõlema mängija võidetud, viiki mängitud, kaotatud ja katkestatud mängude arvu. Esile on tõstetud selle mängija nimi, kelle kord on käia.

Olekuriba allservas näitab mängu olekut ja mängija nime, kelle kord on käia.

### Võrgumäng

Mängida saab ka üle võrgu teise arvuti vastu. Üks arvutitest toimib serverina. See ka määrab, kes millise värvi all mängib. Võrgumängu seadistusi saab määrata menüükäsuga Seadistused Võrgu seadistamine... Menüükäsuga Mäng Võrguvestlus... saab avada ka vestlusakna, mis võimaldab sõbraga teateid vahetada.

Kui võrguühendus on loodud, palutakse sul määrata server ja port. Pordi võib tavaliselt jätta puutumata, aga kui sa täpselt tead, mida teed, võid eelnevalt määratud numbri asendada mõne muuga - eeldusel muidugi, et nii talitavad mõlemad mängijad. Serveri nimi peab olema selle masina nimi, millega mängida soovid. Serveri nimi tuleb sisestada ainult kliendil. Tulemüüri taga asuval mängijal on sageli mõttekas olla kliendi rollis, sest tulemüür ei pruugi lubada sisenevaid ühendusi.

## Liidese tutvustus

### Menüükirjed

&Ctrl;N Mäng Uus

  Alustab uut mängu. Võrgumängu korral saab seda kasutada vaid server, mis käivitab automaatselt ka kliendi.

&Ctrl;O Mäng Ava...

  Avab salvestatud mängu.

&Ctrl;S Mäng Salvesta

  Salvestab käesoleva mängu.

&Ctrl;End Mäng Mängu lõpp

  Lõpetab käimasoleva mängu.

Mäng Võrguvestlus...

  Avab vestlusvidina, mis võimaldab saata vastasele teateid.

Mäng Näita statistikat

  Avab dialoogi, kus näeb mängu üldist statistikat, see tähendab seda, kui palju mänge on mõlemad mängijad võitnud, kaotanud või viiki mänginud. Samuti saab dialoogis statistika kustutada.

&Ctrl;Q Mäng Välju

  Lõpetab rakenduse töö.

&Ctrl;Z Liikumine Võta tagasi

  Tühistab viimase käigu. Kui eelmise käigu tegi arvuti, siis võtab tagasi kaks käiku, nii et uuesti on mängija käik.

&Ctrl;&Shift;Z Liikumine Tee uuesti

  Kordab viimati tühistatud käiku. Kui eelmise käigu tegi arvuti, siis võtab tagasi kaks käiku, nii et uuesti on mängija käik.

H Liikumine Vihje

  Arvuti mõtleb välja parima käigu ning märgib selle mängulaual. Kui hea see käik tegelikult on, sõltub arvuti tasemest.

Seadistused Teema

  Võimaldab valida mängu graafilise teema. Nende saadavus sõltub paigaldusest.

Seadistused Võrgu seadistamine...

  Avab võrgu seadistamise dialoogi. Võid valida, kas olla server või klient. Kui oled server, saad ka valida, millise värvi peaks endale võtma võrgumängija. Kui võrgumäng käib, saab samast menüüst selle ka katkestada.

Lisaks on &kappname;'il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Mängu seadistamine

&kfourinline;'i saab seadistada seadistustedialoogis, mille avab menüükäsk Seadistused&kfourinline;'i seadistamine...

Alustava mängija värv: määrab, millist värvi mängija (Punane või Must) sooritab järgmise mängu esimese käigu.

Mängijate nimed: võimaldab muuta mängijate nimesid.

Mustadega mängib: valib, kes mängib mängijat 1. See võib olla kas hiir või klaviatuur, &ie; kohalik mängija, kes kasutab sisendseadmena hiirt või klaviatuuri, või arvuti, &ie; seda mängijat mängib arvuti.

Punastega mängib: sama, mis Mustadega mängib, ainult et mängija 2 (punane) kohta.

Arvuti tase: valib arvutimängija taseme.

AI õppimine: arvuti AI õpib mängus tehtud vigadest.

## Korduma kippuvad küsimused

Kuidas muuta mängu välimust?

Kivide värvi saab muuta, kui valida see menüü Seadistused alammenüüst Teema.

Kas mängida saab ka klaviatuuri abil?

Kive ei saa klaviatuuri abil liigutada.

Ma ei saa aru, kes juhib. Kust seda teada saada?

Statistikat näeb siis, kui valida menüüst Mäng kirje Näita statistikat.

## Autorid ja litsents

&kfourinline;

Rakenduse autoriõigus 1995-2007: &Martin.Heni; &Martin.Heni.mail; ja Benjamin Meyer.

Graafika autoriõigus 2007: Eugene Trounev eugene.trounev@gmail.com ja Johann Ollivier Lapeyre.

Dokumentatsiooni autoriõigus 2007: &Martin.Heni; &Martin.Heni.mail; ja Benjamin Meyer.

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &kfourinline;'i hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;