# &kstars;i käsiraamat

Jason Harris

    &Jason.Harris.mail;

Jasem Mutlaq

    mutlaqja AT ikarustech DOT com

Põhiarendaja
James Bowlin

    bowlin AT mindspring DOT com

Põhiarendaja
Heiko Evermann

    &Heiko.Evermann.mail;

Põhiarendaja
Thomas Kabelmann

    &Thomas.Kabelmann.mail;

Põhiarendaja
Pablo de Vicente

    &Pablo.de.Vicente.mail;

Põhiarendaja
Carsten Niehaus

    &Carsten.Niehaus.mail;

Põhiarendaja
Mark Holloman

    &Mark.Holloman.mail;

Põhiarendaja
Marek Laane

    bald@smail.ee

Tõlge eesti keelde
2001-2007 &Jason.Harris; ja &kstars;i meeskond
&FDLNotice;
2013-11-09
2.1.0 (&kde; 4.12)

&kstars; on &kde; graafiline töölaua planetaarium. See näitab tähtede, tähtkujude, täheparvede, udukogude, galaktikate, kõigi planeetide, Kuu ja Päikese ning komeetide ja asteroidide asukohti öises taevas igal päeval ja igas maakohas. Kasutajaliides on äärmiselt paindlik ja kohandatav. Kujutist võib igatpidi keerata ning suurendada/vähendada ja selle abil võib ka üle taevalaotuse kulgevaid objekte tuvastada ning jälgida. Sinust ja ainult sinust oleneb, milliseid objekte näidatakse ja millised on nende värvid. Pilte iga taevalaotuse osa kohta on võimalik alla laadida andmebaasidest internetis. Meie siht on muuta &kstars; interaktiivseks vahendiks astronoomia ja öise taeva tundmaõppimisel.

KDE kdeedu Astronoomia KStars

## Sissejuhatus

&kstars; lubab tähistaevast uurida mugavalt arvutiekraani taga tugitoolis istudes. KStars pakub välja täpse ülevaate tähistaevast suvalisel ajal suvalises asukohas Maa peal. Näha võib 126 000 tähte kuni 9. tähesuuruseni (selliseid enam palja silmaga ei näe), 13 000 Päikesesüsteemi-välist objekti (Messieri, NGC ja IC kataloogi objektid), kõiki planeete, Päikest ja Kuud, sadu komeete ja asteroide, Linnuteed, 88 tähtkuju ning mitmesuguseid abijooni, näiteks taevaekvaator, horisont ja ekliptika.

&kstars; on aga midagi enamat kui pelgalt taevalaotuse simulaator. Me pakume mitmeid tööriistu, mis võimaldavad sul palju paremini tundma õppida nii tähistaevast kui astronoomiat üldse. Iga objektiga on seostatud soovikohaselt muudetav hüpikmenüü, mis näitab vastava objektiga seotud infot ja võimaldab sellega üht-teist ette võtta. Muu hulgas on hüpikmenüüs ka viidad infolehekülgedele ja imeilusatele piltidele, mida on neist teinud Hubble'i kosmoseteleskoop ja muud vaatlusriistad.

Taevakeha hüpikmenüüst saab valida üksikasjaliku info dialoogi vaatamise, mis on tõesti üksikasjalik: seal saab uurida objekti kõikvõimalikke asukohamääranguid, otsida arvukates internetiandmebaasides tipptasemel andmeid ja kirjandust antud objekti kohta. Taevakehaga saab soovi korral seostada ka omaenda internetiviidad, pildid ja märkused, muutes nii &kstars;i oma vaatluste ja muude tähelepanekute graafiliseks väljundiks.

Meie astrokalkulaator võimaldab vahetult kasutada paljusid algoritme, mida rakendus muidu taustal tarvitab, sealhulgas koordinaatide teisendamiseks ja aja arvestamiseks.

Vaatlusi saab planeerida meie abivahendi Kõrgus/aeg järgi, mis joonistab suvalise objekti kohta nende kõrguskõvera ajateljel. Kui see on liiga detailne, siis on meil varuks ka abivahend Mis on täna vaadata? See näitab kõiki objekte, mida antud asukohas mis tahes hetkel vaadelda saab. Oma lemmikobjekte saab lisada vaatluskavva vaatluste planeerija abil, mis pakub mugava võimaluse kavandada professionaalselt kõiki oma vaatlusseansse.

&kstars; pakub ka Päikesesüsteemi vaatajat, mis näitab planeetide käesolevat asukohta meie Päikesesüsteemis. Samuti on olemas Jupiteri kuude tööriist, mis näitab Jupiteri nelja suurema kuu asukohta ajateljel.

Meie peamine siht om muuta &kstars; interaktiivseks astronoomia ja tähistaeva tundmaõppimise vahendiks. Selle sihiga pakub &kstars; välja AstroInfo projekti ehk valiku lühikesi, viidetega varustatud artikleid selliste astronoomiliste teemade kohta, mida saab seejärel &kstars;i abil endale ka piltlikult selgeks teha. Lisaks sellele võimaldab &kstars; kasutada ka mitmeid &DBus;i funktsioone, mis lubab ka päris keeruka käitumismustri juba eelnevalt skriptiga kindlaks määrata. Nii on võimalik muuta &kstars; väga tänuväärseks "demomasinaks" näiteks koolitunnis astronoomia näitlikustamisel.

&kstars; ei ole mõeldud aga ainult õpilastele. Lisaks muule võimaldab &kstars; juhtida teleskoope lihtsa, kuid võimsa INDI liidese abil. &kstars; toetab paljusid levinumaid teleskoobitüüpe, sealhulgas Meade LX200 ja Celestron GPS, samuti mitmeid populaarseid CCD kaameraid, veebikaameraid ja fokuseerijaid. Nii saab suvalist objekti KStarsis jälgida täiesti elementaarsete liigutamis-jälgimiskäskudega või ka põhjalikult seadistada teleskoobi tööd võimsa INDI juhtimiskeskuse abil. INDI kliendi-serveriarhitektuur aga lubab &kstars;il probleemideta kasutada nii kohalikke kui mujalasuvaid astronoomilisi instrumente.

Me oleme väga huvitatud sinu arvamusest. Kui leiad mõne vea või arvad, et midagi võiks teisiti või paremini olla, anna sellest teada &kstars;i arendajate meililistis kstars-devel@kde.org. Kasutada on võimalik ka rakenduse abimenüüs leiduvat automaatset veateatevahendit.

Tõlge eesti keelde: Marek Laane bald@smail.ee

&underFDL;
&quicktour; &config; &commands; &astroinfo; &tools; &dumpmode; &indi; &faq; &credits; &install; &documentation.index;