# &kappname; käsiraamat

&Daniel.Molkentin; &Daniel.Molkentin.mail;
&Nikolas.Zimmermann; &Nikolas.Zimmermann.mail;
Anton Brondz

    dinolinux@gmail.com

&Frerich.Raabe; &Frerich.Raabe.mail;
Marek Laane

    bald@smail.ee

Tõlge eesti keelde
&FDLNotice;
2001 &Daniel.Molkentin;
2001 &Nikolas.Zimmermann;
2001 Kevin Krammer
2013-05-05
2.0 (&kde; 4.11)

&kappname; on kuulsa laevade pommitamise mängu kehastus &kde;s.

KDE kdegames knavalbattle mäng laevade pommitamine meri

## Sissejuhatus

Mängu tüüp:

strateegia, lauamäng

Mängijate arv:

Kaks

&kappname; on &kde; laevade pommitamise mäng. Laevad on asetatud merd kujutavale mänguväljale. Mängijad püüavad kordamööda tabada vastase laevu, teadmata, kus need täpselt asuvad. Mängu võidab mängija, kes hävitab esimesena kõik vastase laevad.

## Kuidas mängida

Eesmärk:

uputada kõik vastase laevad, enne kui vastane jõuab uputada kõik sinu laevad.

&kappname; vajab mängimiseks kaht mängijat, olgu siis teiseks mängijaks arvuti või mõni reaalne mängija võrgus. Arvuti vastu mängimiseks vali kõigepealt olekuriba paremas servas raskusaste ja seejärel klõpsa avaekraanil Üksikmängija või vali seesama käsk menüüst Mäng.

Võrgumängu alustamiseks peab üks mängijatest täitma serveri rolli, milleks tuleb avaekraanil valida Võrgumäng või valida menüükäsk Mäng Serverimäng.... Avaneb dialoog, mis palub sisestada hüüdnime ja pordi. Tavaliselt pakub &kappname; ise välja nime, millega oled end sisse loginud, kuid sa võid sisestada sellele väljale, mida soovid. Eelnevalt määratud port peaks üldjuhul sobima. Kui sul tekib aga probleeme, võid valida suvalise vaba pordi ülevalpool porti 1024.

Kui kasutad mõnda muud kui vaikeporti, tuleks seda öelda ka vastasmängijale, sest ühenduse loomiseks peavad mõlemad mängijad kasutama üht ja sama porti.

Teine mängija peab valima avaekraanil Ühendu võrgumänguga või kasutama menüükäsku Mäng Ühendu mänguga. Ka siin soovitakse teada hüüdnime ning ka siin võid väljapakutu asendada millega tahes. Väljale Masinanimi: tuleb kirjutada serveri nimi (s.t selle mängija masina nimi, kes mängu algatas).

Kui oled valmis, võid mängu alustada. Selleks järgi lihtsalt olekuribale ilmuvaid juhiseid, kus pakutakse välja vihjeid ning soovitusi, mida järgmisena ette võtta. Kui ekraanile vaatad, näed seal kaht ruudustikku ehk niinimetatud lahinguvälja. Vasakpoolne kuulub sulle. Sinna saad paigutada oma laevad ja jälgida, mida ja kuidas vastane pommitab. Parempoolne ruudustik kuulubki vastasele. Kui tuleb sinu kord tulistada, pead selleks klõpsama mingil kindlal sektoril (lahinguvälja ruudul), kus sinu arvates võiks asuda vastase laev.

Esmalt tuleb sul aga enda laevad paika panna. Esimesena saab seda teha mängu algataja. Kui ta on valmis saanud, paneb oma laevad paika teine mängija.

Laevade asetamine on imelihtne: selleks tuleb vaid klõpsata ruudul, kuhu soovid laeva asetada. Paika tuleb panna neli laeva: esimene on ühe ruudu pikkune, järgmine kahe ruudu pikkune &etc; Klõpsa väljal, kus soovid näha laeva esimest otsa. Vaikimisi asetatakse laevad rõhtsalt, nende pööramiseks 90 kraadi võrra, s.t asetamiseks püstiselt, klõpsa enne asetamist &HPNga;.

Kui laev saab pihta, ilmub nähtavale tuleleek. Laeva uputamiseks pommita pihta saanud ruudu naaberruute. Uputatud laev ilmub nähtavale tuhmilt.

Seejärel võid teha &HVNga; klõpsates esimese lasu vastase alale, mis on sinu eest varjatud. Olekuriba näitab, kelle kord on tulistada.

Mängu saab taaskäivitada menüükäsuga Mäng Käivita mäng uuesti või klahviga F5.

Mängija, kes esimesena hävitab kõik vastase laevad, on võitja.

## Mängureeglid, strateegia ja nõuanded

### Reeglid

- Mängija saab tulistada ainult ühe korra vooru jooksul.

- Mängijad peavad asetama kõik oma laevad mänguväljale.

- Asetatud laevu ei saa enam mujale asetada.

- Laev on uputatud, kui pihta on saanud kõik ruudud, mida ta hõivab.

### Strateegia ja nõuanded

- Ära aseta laevu kunagi üksteise kõrvale.

- Kui oled laeva tabanud, proovi tulistada naaberruute.

- Proovi asetada laevad mänguvälja servast eemale.

- Väiksemaid laevu on raskem tabada, nii et proovi nad asetada kohta, kus neile võikski olla raskem pihta saada.

- Mõtle enne tulistamist. Tabamus vette ei kasvata just skoori.

## Menüüd

### Menüükirjed

&Ctrl;N Mäng Uus

  Lõpetab aktiivse mängu ja näitab uuesti avaekraani.

F5 Mäng Käivita mäng uuesti

  Taaskäivitab mängu.

&Ctrl;H Mäng Näita rekordeid

  Näitab seniseid rekordeid.

Mäng Üksikmängija

  Alustab mängu, kus vastaseks on arvuti.

Mäng Serverimäng...

  Käivitab serveri, millega teine mängija saab ühendust võtta.

Mäng Ühendu mänguga...

  Ühendub mängu alustamiseks serveriga.

&Ctrl;Q Mäng Välju

  Lõpetab &kappname; töö.

Seadistused Hüüdnime muutmine...

  Võimaldab muuta vaikimisi hüüdnime.

Seadistused Helide esitamine

  Lülitab helide mängimise (tulistamisel) sisse ja välja. Vaikimisi on see sees.

Seadistused Kokkupuutuvad laevad

  Võimaldab lülitada, kas laevu saab asetada lauale nende vahele üht tühja ruutu jätmata või mitte. Vaikimisi on see lubatud. Kui mängida &kappname;'i võrgus, tuleks see kindlasti masinas määrata.

Seadistused Mängulõpu teate näitamine

  Mängu võitmise ja uue rekordi püstitamise korral näidatakse rekordite tabelit. Muidu näidatakse tulemust olekuribal või, kui see valik on sisse lülitatud, ka eraldi dialoogis.

Seadistused Vasakpoolse alusvõrgu näitamine Seadistused Parempoolse alusvõrgu näitamine

  Alusvõrgu nähtavale toomisel on hõlpsam laevu hiirega paika panna.

Seadistused Raskusaste

  Mängu raskusaste (lihtne, keskmine, raske) avaldab mõju ainult siis, kui mängid arvuti vastu. Raskemal tasemel kasutab tehisintellekt strateegiat laevade paigutamisel ja tulistamisel.

Lisaks on &kappname;'il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Korduma kippuvad küsimused

Ma ei saa hästi aru, kuidas tulistada. Kas mingeid vihjeid ei saaks?

Ei, &kappname; ei kasuta vihjeid.

Kuidas laeva pöörata?

Liiguta laev sinna, kuhu soovid selle asetada, ja klõpsa &HPNga;.

Kuidas muuta mängu välimust?

Teemat ei saa muuta.

## Autorid ja litsents

&kappname; autoriõigus 2000-2007

Autorid

- Paolo Capriotti p.capriotti@gmail.com

- &Nikolas.Zimmermann; &Nikolas.Zimmermann.mail;

- &Daniel.Molkentin; &Daniel.Molkentin.mail;

- Kevin Krammer kevin.krammer@gmx.at

Kaasautorid

- Johann Ollivier Lapeyre johann.ollivierlapeyre@gmail.com

- Eugene Trounev irs_me@hotmail.com

- &Robert.Wadley; rob@robntina.fastmail.us

- Riccardo Iaconelli ruphy@fsfe.org

- Benjamin Adler benadler@bigfoot.de

- Nils Trzebin nils.trzebin@stud.uni-hannover.de

- Elmar Hoefner elmar.hoefner@uibk.ac.at

Dokumentatsiooni uuendamine &kde; 3.4 tarbeks: Brian Beck brian.beck@mchsi.com

Dokumentatsiooni uuendamine &kde; 4 tarbeks: Elisa Tonello elisa.tonello@gmail.com

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;