# &dolphin;i käsiraamat

Peter Penz

    peter.penz@gmx.at

Orville Bennett

    &Orville.Bennett.mail;

Michael Austin

    tuxedup@users.sourceforge.net

David Edmundson

    kde@davidedmundson.co.uk

Alan Blanchflower
Frank Reininghaus

    frank78ac@googlemail.com

Marek Laane

    bald@smail.ee

Tõlge eesti keelde
2006 Peter Penz
2006 &Orville.Bennett; Michael Austin
2009 Frank Reininghaus
&FDLNotice;
2013-06-28
2.3 (&kde; 4.11)

&dolphin; on &kde; vaikimisi failihaldur, mille loomisel on eelkõige silmas peetud kasutamismugavust.

KDE Dolphin Failihaldur fail haldus

## Sissejuhatus

&dolphin; on &kde; vaikimisi failihaldur, mille eesmärk on pakkuda kasutajale failide võimalikult hõlpsa ja mugava haldamise võimalust. &dolphin; keskendub ainult failide haldamisele, samas kui &kde; 3 vaikimisi failihaldur &konqueror; on väga paljude failitüüpide universaalne näitaja. Nii on arendajatel olnud võimalik koondada oma tähelepanu just kasutajaliidesele, et see sobiks võimalikult hästi just failide haldamise nõuetega.

Nii on arendajatel olnud võimalik koondada oma tähelepanu eriti kasutajaliidesele, et see sobiks võimalikult hästi just failide haldamise nõuetega.

Palun anna kõigist probleemidest või uute omaduste soovidest teada &dolphin;i autorile vigadest teatamise dialoogi kaudu. Selle saab avada rakenduse vaikimisi menüüribata välimuse puhul tööriistariba paremas servas asuva nupu Juhtimine alt või menüükäsuga Abi Saada vearaport..., kui menüüriba peaks olema nähtaval.

## &dolphin;i kasutamine

### &dolphin;i kasutajaliides

Pildil näeb &dolphin;i vaikimisi kasutajaliidest:

&dolphin;i vaikimisi kasutajaliides
&dolphin;i vaikimisi kasutajaliides.

&dolphin;i vaikimisi kasutajaliides.

Vaikimisi kasutajaliides koosneb järgmistest elementidest:

- Tööriistariba, mis võimaldab kiiresti kasutada sagedamini vaja minevaid toiminguid. Tööriistariba saab kohandada, kui klõpsata sellele &HPNga; ja valida kontekstimenüüst Tööriistaribade seadistamine..., käsuga Tööriistaribade seadistamine... tööriistariba paremal servas asuva nupu Juhtimine alt või kasutades menüükäsku Seadistused Tööriistaribade seadistamine...

  &dolphin;i tööriistariba
  Vaikimisi tööriistariba.

  Tööriistariba elementidel, mille puhul ikoonist piisab käsu mõistmiseks, ei ole ikooni kõrval teksti. Seda saab muuta, kui klõpsata &HPNga; ja valida Näita teksti. Tööriistariba paremal servas asuvat nuppu Juhtimine näeb ainult siis, kui menüüriba on peidetud.

- Asukohariba, mis näitab alati aktiivse kataloogi asukohta. Sellel on kaks režiimi, mida tutvustab põhjalikumalt vastav osa.

- Vaade, mis näitab kõiki aktiivse kataloogi faile ja katalooge.

- Asukohtade paneel, mis tagab kiire ligipääsu järjehoidjatesse pandud asukohtadele ning plaatidele ja muudele andmekandjatele.

  Kui Süsteemi seadistuste moodulis Töölauaotsing on töölauaotsing ja failide indekseerimine lubatud, näitab paneel viimati kasutatud elemente ning lubab otsida dokumente, pilte, helifaile ja videoid.

- Olekuriba, mis näitab faili nimine, suurust ja tüüpi, mille kohal viibib parajasti hiir, või valitud failide arvu ja suurust. Paremal paikneb suurendusliugur, mis võimaldab muuta vaate ikoonide suurust.

- Menüüriba (vaikimisi peidetud), mis võimaldab kasutada kõiki käske ja seadistamisvalikuid. Kõik menüükäsud leiab osast Käskude seletused. Menüüriba näitamist saab lülitada kas käsuga Menüüriba näitamine (&Ctrl;M), mille leiab menüüst Seadistused või nupu Juhtimine alt.

  Kui menüüriba on peidetud, saab kõiki selle toiminguid kasutada nupu Juhtimine alt.

- Täiendavad paneelid Info, Kataloogid ja Terminal on vaikimisi peidetud. Vaata lähemalt osa Paneelid.

### &dolphin;i vaade

#### Vaate kasutamine

Vaade näitab kõiki aktiivse kataloogi faile ja katalooge. Neid saab kasutada mitmel moel:

- Faili või kataloogi saab avada sellele &HVNga; klõpsates (või topeltklõpsu tehes, kui seadistusdialoogi kaardil Liikumine on sisse lülitatud valik Failide ja kataloogide avamine topeltklõpsuga).

- Mõnele elemendile või elementide kõrval asuvale valgele alale &HPNga; klõpsates avaneb kontekstimenüü, mis pakub sagedamini vajaminevaid toiminguid vastavalt elemendi või aktiivse kataloogi jaoks.

- Kui elemendile klõpsata &HVNga;, aga nuppu mitte kohe lahti lasta, saab elementi lohistada mõnda aktiivse vaate teise kataloogi või ka &dolphin;i teise vaatesse (teises &dolphin;i aknas või samas aknas, kui vaade on poolitatud, millest kõneldakse allpool) ja seda sel moel liigutada või kopeerida või luua nimeviit. Elemente võib lohistada isegi teise rakendusse, et neid seal avada.

&dolphin; jätab meelde külastatud kataloogide ajaloo. Ajaloos edasi või tagasi liikumiseks saab kasutada vastavaid tööriistariba nuppe.

&dolphin;i tööriistariba
Tööriistariba edasi- ja tagasiliikumise nupud.

Tööriistariba nuppudega Tagasi ja Edasi saab liikuda ajaloos.

#### &dolphin;i vaate välimus

Tööriistaribal leiduvad nupud, millega saab määrata vaate välimust:

&dolphin;i tööriistariba
Tööriistariba vaate välimust määravad nupud.

Tööriistariba vaate välimust määravad nupud.

Kõiki allpool käsitletud seadistusi ning muid asjakohaseid valikuid, näiteks failide sortimist aktiivses kataloogis, saab muuta ka menüüga Vaade ja vaate omaduste dialoogis. Vaikimisi jäetakse need seadistuste iga kataloogi kohta eraldi meelde. Seda käitumist saab muuta seadistustedialoogi üldiste seadistuste osas.

##### Vaaterežiimid

Esimesed kolm nuppu pildil võimaldavad lülitada &dolphin;i vaaterežiimide vahel.

- Ikoonivaates, mis on vaikimisi vaade, tähistavad faile ikoonid, mis erinevad vastavalt failide tüübile, ning alamkataloogide puhul näidatakse kataloogiikooni. Kataloogide ja failide nimesid ning teavet, mis on lubatud alammenüüs Vaade Lisateave, näidatakse ikoonide all.

- Kompaktne vaade näitab kataloogide sisu ikoonidena, mille kõrval on nimi ja selle all teave, mis on lubatud alammenüüs Vaade Lisateave. Elemendid on rühmitatud veergudesse nagu &kde; failidialoogi lühivaate korral.

- Üksikasjade vaates näidatakse kataloogide sisu üksikasjaliku loendina, mis sisaldab iga elemendi nime, suurust ja viimase muutmise aega. Klõpsates veerupäisele &HPNga;, saab lisada muidki veerge.

  Veerupäise kontekstimenüüs saab valida veeru kohandatud või automaatse laiuse. Automaatse laiuse korral kohandatakse veergude laiust nii, et veeru kõige pikem element oleks täielikult nähtaval, välja arvatud juhul, kui tegu on veeruga Nimi, kus laiendi asemel näidatakse ....

  Veergude järjekorda võib muuta veerupäiseid lohistades, välja arvatud veeru Nimi korral, mis on selles vaates alati esimene.

  Üksikasjade vaade võimaldab näha aktiivset kataloogi puukujulisena, kui lubatud on laiendatavad kataloogid, ning iga alamkataloogi saab laiendada ehk avada, kui klõpsata selle juures oleval > või v ikoonil.

Rühmitatud vaade
Rühmitatud vaade

Kõik vaaterežiimid toetavad rühmitamist sorteerimistüübi järgi, mis on valitud Vaade Sorteerimine abil

##### Teave vaates

Kõigis vaaterežiimides näitab &kappname; vähemalt iga elemendi ikooni ja nime. Menüü Vaade alamenüüga Lisateave või päise kontekstimenüüga üksikasjade režiimi korral saab lasta elementide juures näidata rohkem teavet.

Suurus, Kuupäev, Tüüp, Hinnang, Sildid või Kommentaar.

Sõltuvalt failitüübist saab lisaks valida sortimiskriteeriumeid:

- Dokument: sõnade ja ridade arv
- Pilt: suurus ja orientatsioon
- Heli: esitaja, album, kestus ja rada

Alammenüü Muu pakub samuti lisateavet: Asukoht, Lingi sihtkoht, Kopeeritud asukohast, Õigused, Omanik või Kasutaja grupp.

##### Eelvaatlus

Kui lubatud on eelvaatlus, väljendavad ikoonid otseselt aktiivse faili või kataloogi sisu, näiteks piltide puhul näidatakse skaleeritult pilti ennast.

##### Poolitamine

Kui klõpsata nupule Poolita, kuvatakse kaht vaadet, milles võib lasta näidata eri katalooge. See on eriti mugav näiteks failide liigutamise või kopeerimise korral.

#### Vaate elementide valimine

Vaates saab elemente valida mitmel moel. Kui valitud on mitu elementi, mõjutavad sellised käsud, nagu Lõika, Kopeeri, Viska prügikasti ning lohistamistoiminguid kõiki valitud elemente.

##### Elementide valimine hiirega

- Soovi korral võib ükspuha kus vaates klõpsata &HVNga; ning lohistada enne nupu vabastamist ristküliku elementide ümber. Sellega valitakse ristkülikusse jäävad elemendid ning tühistatakse mis tahes varasem valik. Kui valimise ajal hoida all klahvi &Shift;, jääb püsima ka varasem valik.

- Kui elemendil &HVNga; klõpsamise ajal hoida all klahvi &Ctrl;, muutub elemendi valikuolek. Kui klahvi &Ctrl; hoida all ülal kirjeldatud ristküliku joonistamise ajal elementide ümber, muutub kõigi ristkülikusse jäävate elementide valikuolek.

- Kui elemendil &HVNga; klõpsamise ajal hoida all klahvi &Shift;, valitakse kõik elemendid eelmise aktiivse elemendi ja klõpsatud elemendi vahel

- Kui seadistustedialoogi üldiste seadistuste kaardil Käitumine on sisse lülitatud valik Valiku lülitamisvõimaluse näitamine, ilmub elemendi, mille kohal hiir parajasti viibib, ülemisse vasakusse nurka väike + või -. Märgil klõpsates element vastavalt kas valitakse või tühistatakse selle valimine.

##### Elementide valimine klaviatuuri abil

- Kui vajutada nooleklahvi või klahve Page Up, Page Down, Home või End, valitakse uus aktiivne element ning varasem valik tühistatakse.

- Kui mõne mainitud klahvi vajutamise ajal hoida all klahvi &Ctrl;, jääb varasem valik alles.

- Kui mõne mainitud klahvi vajutamise ajal hoida all klahvi &Shift;, valitakse kõik elemendid varasema aktiivse elemendi ja uue aktiivse elemendi vahel.

- Klahvikombinatsiooni &Ctrl;tühikuklahv vajutamisel muutub aktiivse elemendi valikuolek.

- &Ctrl;A valib vaate kõik elemendid.

- &Ctrl;&Shift;A lülitab vaate kõigi elementide valikuolekut.

- Faili või kataloogi saab valida, kui kirjutada selle nime esimesed tähed. Sel juhul valitakse kohe esimene sobiv element. Valiku puhastamiseks ja otsingu katkestamiseks vajuta &Esc; või oota üle sekundi.

### Asukohariba

&dolphin;i vaate kohal paiknev asukohariba näitab aktiivse kataloogi asukohta. Asukoharibal on kaks režiimi.

#### Leivaraasukese režiim

Leivaraasukese režiimis, mis on ka vaikimisi režiim. on iga aktiivsele asukohale viitavas kirjes olev kataloog tegelikult nupp, millele klõpsates saab otsekohe vastavasse kataloogi liikuda. Kui aga klõpsata kataloogist paremale jäävale märgile >, avaneb menüü, mis võimaldab kiiresti avada kataloogi alamkataloogi.

Asukohariba leivaraasukese režiimis
Asukohariba leivaraasukese režiimis.

Asukohariba leivaraasukese režiimis.

#### Redigeeritav režiim

Kui klõpsata leivaraasukese režiimis viibides &HVNga; asukohast paremale jäävale hallile alale, lülitub asukohariba redigeeritavasse režiimi, mille puhul asukohta saab redigeerida klaviatuuri abil. Tagasi leivaraasukese režiimi pääsemiseks klõpsa &HVNga; asukoharibast paremal asuvale linnukesele.

Asukohariba redigeeritavas režiimis
Asukohariba redigeeritavas režiimis.

Asukohariba redigeeritavas režiimis.

##### KIO moodulite kasutamine

Kui asukohariba on redigeeritavas režiimis tühi, ilmub riba ette hüpikmenüü, milles on näha kõik süsteemis saada olevad KIO moodulid. Viimased on &kde;-sse sisse ehitatud programmid, mis toetavad &dolphin;i ja teiste &kde; rakenduste tarbeks mitmesuguseid protokolle.

Näiteks fish'i KIO mooduliga saab &dolphin;it kasutada failide ja kataloogide haldamiseks mõnes võrgumasinas, millele pääseb ligi SSH vahendusel. Selleks tuleb kirjutada asukoharibale `fish://kasutajanimi@võrgumasin`. Samamoodi saab mujal asuvates masinates faile hallata &FTP;, NFS, SFTP, SMB (CIFS) või WebDAV-i protokolli abil.

Samuti saab hüpikmenüüst pakutavate KIO moodulitega ligi pääseda Süsteemi seadistustele, fontidele, prügikastile ja arvutiga ühendatud seadmetele. Uuri hüpikmenüüd lähemalt, et teada saada, milliseid võimalusi süsteemsed KIO moodulid sulle pakuvad.

KIO moodulite loendi pilt
Asukohariba saadaolevate KIO moodulite loendiga

Saadaolevate KIO moodulite loend.

#### Asukohad ja kontekst

Kui asukohtade paneel on peidetud, näidatakse mõlemas režiimis asukoha ees lisaikooni. Ikoonile &HVNga; klõpsates avaneb menüü, mis võimaldab kiiret ligipääsu asukohtadele ja salvestitele. Asukohtade paneelist kõneleb lähemalt vastav osa.

Asukohariba asukohtade ikooniga
Asukohariba asukohtade ikooniga

Asukohariba kontekstimenüü võimaldab lülituda režiimide vahel ning kopeerida ja asetada lõikepuhvri vahendusel. Kontekstimenüü viimase valikuga saab lasta näidata kas täielikku arukohta, alustades failisüsteemi juurkataloogist, või asukohta, mis algab aktiivsest asukohakirjest.

Asukohariba kontekstimenüü
Asukohariba kontekstimenüü

### Paneelid

&dolphin; võimaldab vaate kõrvale seada mitu paneeli. Neid saab lubada menüükäsuga Vaade Paneelid. Seejärel saab paneele, kui nad lahti lukustada ja paneeli tiitlist lohistada, viia mõnda muusse asukohta, isegi väljapoole akent.

#### Asukohad

Asukohtade paneel asub vaikimisi akna vasakus servas. Asukohtade paneel näitab kõiki järjehoidjatesse lisatud asukohti. Samuti näitab see arvutiga ühendatud kettaid ja andmekandjaid ning võrgus ligipääsetavaid kohti ja laseb otsida teatavat tüüpi faile. Nende kirjete järjekorda saab muuta lohistades.

Lihtsaim viis kataloogi asukohtade paneelile lisada on see sinna lohistada. Lisaks võib klõpsata paneelil &HPNga; ja valida kontekstimenüüst Lisa kirje... Esimese viisiga luuakse süsteemne järjehoidja, teise viisiga saab lisada asukohariba hetkeasukoha või mis tahes kataloogi või seadme. Ilmub dialoog, kus saab muuta nime, asukohta ja ikooni ning piirata kirje kasutamist ainult &dolphin;iga.

Klõps &HPNga; avab konktekstimenüü, mis võimaldab kirjeid muuta, lisada, peita või eemaldada, muuta ikooni suuruse vastavaks mõnele valmisväärtusele ning paneele lukustada või nende lukustust eemaldada.

Kontekstimenüüs on ka võimalus avada kirje uuel kaardil. Samuti saab kontekstimenüüga seadmeid lahutada.

#### Teave

Teabepaneel näitab täpsemat teavet valitud elementide või aktiivse kataloogi või faili kohta, mille kohal parajasti hiirekursor viibib, sealhulgas selle suurust, tüüpi ja viimase muutmise aega. Samuti näeb seal valitud faili suuremat eelvaatlust ning saab faili hinnata ja sellele silte või kommentaare lisada.

#### Kataloogid

Kataloogipaneel näitab failisüsteemi puuvaatena. See näitab ainult katalooge. Kataloogil &HVNga; klõpsamisel näitab &dolphin; selle sisu.

#### Terminal

See paneel avab terminali otse &dolphin;i vaates. Terminal avatakse kataloogis, mis on &dolphin;i vaates parajasti aktiivne. Kataloogi muutmine &dolphin;i aktiivses vaates muudab ka terminali töökataloogi. Märkus: kataloogi muutmine terminalis ei mõjuta &dolphin;i vaadet. Terminal saab kasutada ainult kohalikke andmekandjaid.

### Kiirsoovitused

Järgnevalt toome ära mõned soovitused, mille järgimine aitab &dolphin;iga töötades aega kokku hoida.

#### Kiire järjehoidjate lisamine

Aktiivse kataloogi järjehoidja kiireks lisamiseks Asukohtade paneelile klõpsa töötsoonis &HPNga; ja vali kontekstimenüüst Lisa asukohtadesse.

#### Failide otsimine ja failides otsimine

&dolphin; võib nii faile üles otsida kui ka otsida failide sisu. Kui vajutada &Ctrl;F või valida Redigeerimine Otsi..., avatakse otsinguriba, mis on valmis kohe otsima aktiivses kataloogis ja selle kõigis alamkataloogides. Hakka sisendkasti kirjutama ning otsing käivitub aega viitmata. Failide otsimine ja failides otsimine

Failide otsimine ja failides otsimine

&dolphin; faile ja failide sisu otsimas.

Otsing on tõstutundetu, see tähendab ei arvesta suur- ja väiketähtede erinevust, ega nõua metamärke (`*jura*` ja `jura` on täpselt võrdsed), kuid samas võib metamärke kasutada otsingusõna sees. `*` vastab nullile või enamale märgile, `?` aga ainult üheleainsale märgile.

Seda võib kasutada koostöös töötavate Nepomuki/Strigi teenustega; ilma nendeta käivitatakse otsingutulemuste saamiseks KIO moodul.

Valiku Kõikjal kasutamisel otsitakse juhul, kui Nepomuki/Strigi teenused on aktiivsed, kõigist indekseeritud kataloogidest; ilma Nepomuki/Strigita alustatakse otsinguga kasutaja kodukataloogist.

Rohkemate võimalustega otsimine
Rohkemate võimalustega otsimine

&dolphin;i rohkemate võimalustega otsing.

Nupuga Rohkem valikuid saab otsinguriba laiendada. See võimaldab väga käepäraselt vähendada otsingutulemuste arvu.

Otsingu alustamiseks vali üks või enam failitüüpi (Dokumendid, Heli, Video, Pildid), ajavahemik ja hinnang.

Alternatiivina võib samu võimalusi kasutada asukohtade paneelil koos filtriribaga, et leida faile Nepomuki abil või piirata otsingut failidega, mis sobivat filtris määratud stringile.

#### Andmekandjate ühendamine

Kõige kiirem viis andmekandja ühendamiseks on klõpsamine seadmel Asukohtade paneelil. See ühendab seadme ja avab selle &dolphin;is.

#### Tagasivõtmistoimingud

&dolphin; võib tagasi võtta toimingud, mida kasutaja failidega sooritas. Kui näiteks kasutaja viskas faili prügikasti, võib &dolphin; toimingu tühistada ja liigutada faili tagasi kataloogi, kus see varem paiknes. Toimingut saab tühistada menüükäsuga Redigeerimine Võta tagasi: [toimingu nimi] (⪚ Võta tagasi: Nimeta ümber või vajutades &Ctrl;Z.

#### Failide hulgi ümbernimetamine

&dolphin; võib korraga ümber nimetada ka palju faile. Igale failile antakse määratud nimi, millele järgneb arv vastavalt sellele, kui palju faile ümbernimetamiseks valiti, ⪚ Pilt1.jpg, Pilt2.jpg, Pilt3.jpg. See on kasulik näiteks siis, kui sul on hulk helifaile, mida tahad nummerdada vastavalt radadele, või digitaalkaamerast hangitud fotosid.

Kui soovid korraga ümber nimetada mitu faili, tuleb need kõigepealt valida. Selleks tuleb kas lohistada hiirega ümber nimetatavate failide või hoida all klahvi &Ctrl; ja klõpsata kõigile vajalikele failidele (täpsemalt kõneleb failide valimisest osa Vaate elementide valimine). Seejärel tuleb avada hulgi ümbernimetamise dialoog, mida saab teha kiirklahviga F2 või menüükäsuga Fail Nimeta ümber...

Nüüd tuleb sisestada nimi, mida kasutaja tahab failidele anda. Nimes peab esinema ka märk `#` - kui märki # ei esine, tekib viga, sest just see näitab, et iga faili puhul tuleb kasutada järjest suurimat arvu. Seejärel nimetatakse failid ümber, lisades antud failinimele arvu vastavalt sellele, kui palju on ümbernimetatavaid faile.

Kui sinu valiku failide laiendid on erinevad, saab kõigi failide nime muuta ka ilma kohatäitjata `#`, säilitades faililaiendid. See on kasulik näiteks videofaili ja sellega seotud subtiitrifailide nime muutmisel, millisel juhul failinimi on sama, aga laiend erinev.

#### Valitud failide või kataloogide võrdlemine

Kui paigaldatud on rakendus &kompare;, saab selle abil näha kahe faili või kataloogi vahelisi erinevusi.

Kõigepealt tuleb valida vajalikud failid või kataloogid. Seejärel tuleb käivitada rakendus &kompare; menüükäsuga Tööriistad Failide võrdlemine. Siis avatakse &kompare;, mis näitab failide või kataloogide erinevusi.

#### Failide filtreerimine

&dolphin; võib filtreerida faile. s.t. näidata vaates ainult neid faile, mis vastavad sisestatud tekstile. Kui näiteks kasutaja soovib filtreerida kõik kataloogis asuvad MP3-failid, saab neid filtreerida stringiga .mp3. Sel juhul kõrvaldatakse vaatest kõik failid, mille nimes ei esine osist .mp3.

Failide filtreerimiseks tuleb kõigepealt sisse lülitada filtririba. Selle avamiseks tuleb vajutada &Ctrl;I või valida menüükäsk Tööriistad Filtririba näitamine . Seejärel saab filtriribale sisestada teksti, mille järgi filtreeritakse. Filtririba peitmiseks tuleb vajutada &Esc; või klõpsata &HVNga; ikoonil Peida filtririba.

## &dolphin;i seadistamine

&dolphin; teeb vahet kaht laadi seadistustel:

- Seadistused, mis puudutavad &dolphin;i üldist käitumist. Neid saab seadistada seadistustedialoogis.

- Seadistused, mis määravad, kuidas kuvatakse &dolphin;is kataloogi sisu. Neid nimetatakse vaate omadusteks ning nende muutmine on võimalik tööriistariba nuppudega, menüüs Vaade ja vaate omaduste dialoogis. Vaikimisi seadistuste korral jäetakse vaate omadused meelde iga kataloogi kohta eraldi, kuid &dolphin;i võib panna kasutama ka ühiseid vaate omadusi kõigile kataloogidele. Seda saab teha seadistustedialoogi üldiste seadistuste osas.

### &dolphin;i seadistustedialoog

Seadistustedialoogi saab avada &dolphin;i peaaknas menüükäsuga Seadistused &dolphin;i seadistamine... Seadistused on jagatud mitmesse rühma, millele pääseb ligi klõpsuga vastavale ikoonile dialoogi vasakus servas.

Kõik seadistused, välja arvatud kaardil Käivitamine ja kaardi Üldine alamkaardil Olekuriba, on ühised failihalduri režiimis kasutatava &konqueror;iga.

#### Käivitamine

See rühm sisaldab seadistusi, mis määravad &dolphin;i välimuse käivitamisel. &dolphin;i seadistustedialoogi käivitamisseadistused

Käivitamisseadistused

&dolphin;i seadistustedialoogi käivitamisseadistused

- Kodukataloog on kataloog, mis avatakse käivitamisel. Kataloogi asukoha võib sisestada käsitsi või kasutades dialoogi, mis avaneb klõpsuga kataloogiikooniga nupule. Vastavale nupule klõpsates võib aga määrata kodukataloogiks aktiivse asukoha või vaikimisi asukoha (milleks on kasutaja kodukataloog).

- Vaaterežiimi poolitamine määrab, kas &dolphin;i vaade on käivitamisel poolitatud või mitte.

- Redigeeritav asukohariba määrab, kas asukohariba on käivitamisel redigeeritavas režiimis. Vastasel juhul kasutatakse asukohariba leivaraasukese režiimi. Täpsemalt kõneleb neist kahest režiimist asukohariba tutvustav osa.

- Kui märgitud on Täieliku asukoha näitamine asukoharibal, näidatakse asukohariba leivaraasukese režiimis aktiivset asukohta täielikult. Vastasel juhul näidatakse asukohta lühendatult, kui see peaks algama mõne paneelil Asukohad leiduva asukohaga.

- Filtririba näitamine määrab, kas käivitamisel näidatakse filtririba. Täpsemalt kõneleb sellest filtririba käsitlev osa.

#### Vaaterežiimid

Selles rühmas on seadistused, mis määravad &dolphin;i vaaterežiimide käitumise. Kolme vaaterežiimi (ikoonid, kompaktne, üksikasjad) seadistused on kättesaadavad ülal asuva kaardiriba vahendusel. &dolphin;i seadistustedialoogi ikoonivaate seadistused

Vaaterežiimide seadistused.

&dolphin;i seadistustedialoogi vaaterežiimide seadistused.

##### Kõigi vaaterežiimide ühised seadistused

Kõigil kolmel vaaterežiimil on teatavad ühised omadused:

- Ikoonide suurust muutvad liugurid. Suurus Vaikimisi või Eelvaatlus võetakse kasutusele siis, kui eelvaatlus on vastavalt keelatud või lubatud. Pane tähele, et ikoonide suurust saab hõlpsalt muuta olekuriba suurendusliuguriga, kui vastav valik on sisse lülitatud seadistustedialoogi kaardil Üldine.

- Vaaterežiimis kasutatav font: kas süsteemne või kohandatud, enda valitud font.

Allpool tuleb juttu teistest sektsiooni Tekst omadustest, mis käivad ainult konkreetse vaaterežiimi kohta

##### Ikoonid

- Laius määrab minimaalse laiuse, mis eraldatakse faili tekstile.

- Maksimaalne ridade arv tähendab tekstiridade maksimaalset arvu ikooni all.

##### Kompaktne

- Maksimaalne laius määrab maksimaalse laiuse, mis eraldatakse faili tekstile.

##### Üksikasjad

- Laiendatavad kataloogid: kui see on sisse lülitatud, näidatakse alamkataloogidega katalooge puuna, kus alamelemente saab avada või sulgeda klõpsuga ikoonile > või v.

#### Liikumine

See rühm sisaldab seadistusi, mis määravad, kuidas toimub liikumine kataloogistruktuuris ja arhiivides. &dolphin;i seadistustedialoogi liikumisseadistused

Liikumisseadistused.

&dolphin;i seadistustedialoogi liikumisseadistused.

- &dolphin;i võib panna elemente avama ühe hiireklõpsuga (Failide ja kataloogide avamine ühekordse klõpsuga) või topeltklõpsuga (Failide ja kataloogide avamine topeltklõpsuga). Viimasel juhul valib ühekordne klõps faili või kataloogi.

  See on süsteemne seadistus ja seda saab muuta ka Süsteemi seadistuste moodulis Sisendseadmed Hiir.

- Arhiive saab avada ka &dolphin;is, mitte välises rakenduses, kui ära märkida valik Arhiivide avamine kataloogina.

- Kui märgitud on Kataloogide avamine lohistamisel, avatakse elemendi lohistamisel hiirega ning hiirekursori jätmisel mõneks ajaks kataloogi kohale see kataloog. Nii saab kiiresti liigutada või kopeerida elemente kataloogidesse, mis asuvad kataloogihierarhias mitu tasandit sügavamal.

#### Teenused

See rühm sisaldab teenuseid, mida näeb failil või kataloogil &HPNga; klõpsamisel avaneva &dolphin;i kontekstimenüü alammenüüs Toimingud.

&dolphin;i seadistustedialoogi teenuste seadistused
Teenuste seadistused.

&dolphin;i seadistustedialoogi teenuste seadistused.

Nupu Laadi alla uusi teenuseid abil saab hankida täiendavaid teenuseid, mida kontekstimenüüs näidata.

Kui oled paigaldanud &dolphin;i pluginad Bazaari, Mercuriali, Giti või Subversioni tarbeks, mida pakub kdesdk moodul, näeb ka neid nimekirjas. Kui need pluginad on sisse lülitatud ja sa liigud kataloogi, kus asuvad versioonihaldussüsteemi paigutatud failid, siis näidatakse ikoonidega versioonide olekut (kohalikult muudetud, värske jne.) ning kontekstimenüüsse tekivad uued kirjed sissekandmiseks, uuendamiseks, lisamiseks, eemaldamiseks jne.

Teenuste loendis saab saab ka määrata, kas kontekstimenüüs näidatakse käske Kustuta, Kopeeri ja Liiguta.

Mõningate seadistuste rakendamiseks tuleb &dolphin; taaskäivitada.

#### Prügikast

See rühm sisaldab seadistusi, mis määravad prügikasti käitumise. &dolphin;i seadistustedialoogi prügikastiseadistused

Prügikasti seadistused.

&dolphin;i seadistustedialoogi prügikastiseadistused.

- Määratud arvust päevadest vanemaid faile võib lasta automaatselt kustutada.

- Prügikasti suuruse võib piirata teatava protsendiga ketta suurusest. Piirangu saavutamisel näidatakse hoiatust või kustutatakse automaatselt vanimad või suurimad failid.

#### Üldine

See rühm sisaldab seadistusi, mis mõjutavad &dolphin;i üldist käitumist. Rühm jaguneb neljaks allrühmaks, millele pääseb ligi ülal asuva sakiriba abil. &dolphin;i seadistustedialoogi üldised seadistused

Üldised seadistused.

&dolphin;i seadistustedialoogi üldised seadistused.

##### Käitumise kaart

- Sektsioonis Vaade saab määrata, kas vaate omadused salvestatakse iga kataloogi jaoks eraldi või kasutatakse kõigi kataloogide puhul ühiseid vaate omadusi.

- Hiire viimisel faili või kataloogi kohale näidatakse aknakest selle kohta käiva teabega, kui sisse on lülitatud valik Kohtspikrite näitamine.

- Valiku lülitamisvõimaluse näitamine võimaldab näha elemendi ikooni kohal pisikest märki + või -, kui viia hiirekursor elemendi kohale. Selle abil saab elementi valida või selle valimise tühistada.

- Elementide loomulik sortimine määrab, kuidas sorditakse vaates elemente. Sisselülitamise korral on kolme näidisfaili sortimisjärjekord

  1. Fail1,

  2. Fail2,

  3. Fail10.

  Kui see pole märgitud, kasutatakse tavalist tähestikulist sortimist, mille korral järjekord on hoopis

  1. Fail1,

  2. Fail10,

  3. Fail2.

- Kui märkida valik Elemendi kohapeal ümbernimetamine, saab ühe konkreetse elemendi valimisel ka seda teha. Kui see on märkimata või valitud on mitu elementi, avatakse ümbernimetamiseks dialoog.

##### Eelvaatluse kaart

Sellel kaardil saab seadistada, milliste failitüüpide puhul näidatakse eelvaatlust. Lisaks saab valida maksimaalse võrgufailide suuruse, mille puhul eelvaatlus luuakse.

Kui kataloogide eelvaatlus on lubatud, näidatakse kataloogi ikoonil mõningate kataloogi failide eelvaatlust.

##### Kinnituste kaart

Kinnituse küsimise sektsioonis saab sisse lülitada hoiatusdialoogide näitamise mõningate võimalikku ohtu kujutavate toimingute puhul.

Otsus, kas kinnitust küsida või mitte failide või kataloogide viskamisel prügikasti ja failide või kataloogide kustutamisel, mõjutab failitoiminguid &dolphin;is, &konqueror;is, Gwenview's ja kõigis &kde; rakendustes, mis kasutavad &kde; vaikimisi failidialoogi, samal ajal kui kinnituse küsimine või küsimata jätmine mitme kaardiga Dolphini akende sulgemisel mõjutab ainult &dolphin;it ennast.

##### Olekuriba kaart

Sellel kaardil saab lubada mõninga lisateabe näitamise olekuribal, kui sellel on muidugi piisavalt laiust.

- Suurendusliugur, mille abil saab kiiresti muuta ikoonide suurust.

- Riba, mis näitab, kui palju on aktiivsel kettal vaba ruumi.

Alates &dolphin;i versioonist 4.9 tuleb kontekstimenüüs käskude Kustuta, Kopeeri ja Liiguta näitamine sisse lülitada teenuste leheküljel.

### Kataloogivaate omadused

Järgmised valikud mõjutavad seda, kuidas kuvatakse kataloogi sisu &kappname;i vaates, ning need salvestatakse vaikimisi iga kataloogi kohta eraldi.

- Vaaterežiim (ikoonid, kompaktne, üksikasjad)

- Elementide sortimine, mida saab määrata sortimise järjekorraga (kasvav või kahanev) ja atribuudiga (näiteks nimi, suurus ...), mille järgi elemente sorditakse

- Kataloogide ja failide sortimine – kas katalooge kuvatakse esimesena või mitte?

- Eelvaatlused – kas näidata neid ikoonide asemel (vastavalt seadistustele &kappname;i üldiste seadistuste kaardil Eelvaatlused) või mitte?

- Kas kuvada vaadetes elemente rühmades või mitte?

- Kas näidata peidetud faile või mitte?

- Millist lisateavet (nime kõrval) näidata ikooni- või üksikasjade vaates?

Vaateomadusi saab seadistada menüüs Vaade, mõningaid omadusi aga ka tööriistariba nuppudega.

#### Vaate omaduste dialoog

Vaate omaduste dialoog

Vaate omaduste dialoog.

Vaate omaduste dialoog.

Vaate omaduste dialoog võimaldab kiiresti muuta korraga mitmeid vaate omadusi. Seda võib teha aktiivse kataloogi, aktiivse kataloogi ja kõigi selle alamkataloogide või isegi üldse kõigi kataloogide jaoks sõltuvalt valikust, mis on määratud sektsioonis Vaate omaduste rakendamine.

Kui valida Vaate omaduste kasutamine vaikeväärtusena, rakendatakse valitud vaate omadusi ka kõigile kataloogidele, millele ei ole veel määratud kohandatud vaate omadusi.

## Käskude seletused

Vaikimisi menüüriba ei näidata. Kõiki siin kirjeldatud toiminguid saab ette võtta kas tööriistariba nuppudega või menüükirjetega, mille leiab tööriistariba paremas servas paikneva nupu Juhtimine alt.

### &dolphin;i peaakna menüüriba

#### Menüü Fail

Fail Loo uus

  Loob aktiivses kataloogis uue objekti (näiteks kataloogi või tekstifaili).

  Kõigi saadaolevate objektide selgituse leiab &konqueror;i käsiraamatust peatükis Loo uus.

&Ctrl;N Fail Uus aken

  Avab uue &dolphin;i akna.

&Ctrl;T Fail Uus kaart

  Avab uue kaardi.

&Ctrl;W Fail Sulge kaart

  Sulgeb aktiivse kaardi.

F2 Fail Nimeta ümber

  Võimaldab muuta ühe valitud elemendi nime otse rea peal. Avab hulgiümbernimetamise dialoogi, kui valitud on mitu elementi.

Del Fail Viska prügikasti

  Viskab valitud elemendi(d) prügikasti.

&Shift;Del Fail Kustuta

  Kustutab valitud elemendid(d) jäädavalt, ilma prügikasti viskamata.

&Alt;Return Fail Omadused

  Avab valitud elemendi või elementide omaduste dialoogi.

&Ctrl;Q Fail Välju

  Lõpetab &dolphin;i töö.

#### Menüü Redigeerimine

&Ctrl;Z Redigeerimine Võta tagasi

  Tühistab viimase &dolphin;is sooritatud toimingu.

&Ctrl;X Redigeerimine Lõika

  Lõikab valitud elemendi(d).

&Ctrl;C Redigeerimine Kopeeri

  Kopeerib valitud elemendi(d).

&Ctrl;V Redigeerimine Aseta lõikepuhvri sisu...

  Asetab kopeeritud või lõigatud elemendid aktiivsesse kataloogi. Kui lõikepuhvris pole faile ega katalooge, asetatakse lõikepuhvri sisu (näiteks tekst või pilt) uude faili. Uue faili nime saab määrata dialoogis.

&Ctrl;F Redigeerimine Otsi...

  Avab otsinguriba. Kirjuta tekstikasti otsingumõiste ja vali, kas otsida failinime või failisisu järgi, alates aktiivsest kataloogist või kõikjalt.

&Ctrl;A Redigeerimine Vali kõik

  Valib kõik aktiivse kataloogi failid ja kataloogid.

&Ctrl;&Shift;A Redigeerimine Valik teistpidi

  Valib aktiivses kataloogis kõik valimata elemendid ja tühistab valitud elementide valiku.

#### Menüü Vaade

&Ctrl;+ Vaade Suurenda

  Suurendab vaate ikoonide suurust.

&Ctrl;- Vaade Vähenda

  Vähendab vaate ikoonide suurust.

Vaade Vaaterežiim

  Võimaldab muuta vaaterežiimi: ikoonid (&Ctrl;1), kompaktne (&Ctrl;2) või üksikasjad (&Ctrl;3).

Vaade Sorteerimine

  Võimaldab muuta, kas elemente sorditakse nime või teiste kriteeriumide järgi, mida kirjeldati osas Teave vaates.

  Alanevalt muudab sortimisjärjekorra vastupidiseks. Kataloogid esimesena sordib kataloogid eespool faile.

Vaade Lisateave

  Näitab lisateavet, mida kirjeldati osas Teave vaates.

Vaade Eelvaatlus

  Võimaldab näha failisisu sümboolset eelvaatlust eri vaaterežiimides.

Vaade Näita gruppides

  Võimaldab näha aktiivse kataloogi sisu rühmitatuna valiku järgi, mis on valitud menüükäsuga Sorteerimine.

&Alt;. Vaade Näita peidetud faile

  Näitab kõiki aktiivse kataloogi peidetud faile ja alamkatalooge.

F3 Vaade Poolita

  Võimaldab vaate poolitamist sisse ja välja lülitada.

F5 Vaade Laadi uuesti

  Laadib aktiivse kataloogi uuesti.

Vaade Peata

  Peatab aktiivse kataloogi sisu laadimise/lugemise.

Vaade Paneelid

  Võimaldab sisse ja välja lülitada eri paneelide näitamise, ⪚ Asukohad (F9), Info (F11), Kataloogid (F7) ja Terminal (F4). Lukusta paneelid peidab paneeli päise koos nime ja kahe nupuga ning paneelid ei ole muudetavad. Lukusta paneelid lahti toob aga päise nähtavale ning paneeli saab liigutada paremale või vasakule või isegi peaaknast välja.

F6 Vaade Asukohariba Muudetav asukoht

  Võimaldab valida asukoharibale ühe kahest režiimist: leivaraasukese režiim või redigeeritav režiim.

&Ctrl;L Vaade Asukohariba Asendatav asukoht

  Lülitab vajaduse korral asukohariba redigeeritavasse režiimi ning valib asukoha, et seda saaks kiiresti asendada.

Vaade Kohanda vaate omadusi...

  Avab vaate omaduste dialoogi.

#### Menüü Liikumine

&Alt;Nool üles Liikumine Üles

  Liigub aktiivsest kataloogist hierarhias kõrgemal asuvasse kataloogi.

&Alt;Nool vasakule Liikumine Tagasi

  Liigub tagasi eelnevalt vaadatud kataloogi.

&Alt;Nool paremale Liikumine Edasi

  Tühistab toimingu Mine tagasi.

&Alt;Home Liikumine Kodu

  Liigub kasutaja kodukataloogi, ⪚ /home/marek/.

Liikumine Viimati suletud kaardid

  Näitab viimati suletud kaarte, mida saab uuesti avada.

#### Menüü Tööriistad

&Ctrl;I Tööriistad Filtririba näitamine

  Näitab või peidab filtririba.

&Shift;F4 Tööriistad Ava terminal

  Avab &konsole; aktiivses kataloogis.

Tööriistad Failide võrdlemine

  Võrdleb valitud faile või katalooge rakenduses &kompare;. Seda toimingut saab valida ainult siis, kui valitud on kaks faili või kataloogi.

Tööriistad Kaugkodeeringu valimine

  Võimaldab käsitsi valida kodeeringu võrguühendusele.

#### Menüü Seadistused ja Abi

&dolphin;il on tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Muud küsimused

Kas &dolphin; asendab &konqueror;i?

&dolphin; ei ole mõeldud &konqueror;i konkurendiks. &konqueror; on universaalne näitaja, mis suudab näidata &HTML;-lehekülgi, tekstidokumente, katalooge ja veel palju muud, aga &dolphin; on ainult ja ainult failihaldur. See kitsendus on lubanud pöörata tähelepanu asjadele, mida kasutajad ootavad ühelt rakenduselt oma failide haldamisel.

Kuidas lüüa kaasa &dolphin;i arendamisel?

Kõige lihtsam on &dolphin;i arendamisel kaasa lüüa arendajate postiloendit kfm-devel tellides ning sinna kirja saates. Kirjuta, mida oskad teha, kui palju saad aega pühendada ja kõike muud asjakohast, ning arendajad annavad teada, kuidas saaksid kõige paremini projektis osaleda. Kui soovid kaasa aidata käsiraamatu või muu dokumentatsiooni arendamisele, saada palun kiri &kde; dokumentatsioonimeeskonna postiloendisse.

Kuidas anda teada vigadest?

Ametlik veateadete esitamise kanal on &kde; vigade jälgimise süsteem. &kde; vigade jälgimise süsteemi aadress on http://bugs.kde.org.

Kuidas anda teada uute võimaluste soovidest?

Ametlik uute võimaluste soovide esitamise kanal on &kde; vigade jälgimise süsteem. &kde; vigade jälgimise süsteemi aadress on http://bugs.kde.org.

## Autorid ja litsents

&dolphin;

Rakenduse autoriõigus 2006–2013: Peter Penz peter.penz@gmx.at ja Frank Reininghaus frank78ac@googlemail.com

Kaasautorid:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Dokumentatsiooni autoriõigus 2005: Peter Penz peter.penz@gmx.at

Dokumentatsiooni autoriõigus 2006: &Orville.Bennett;&Orville.Bennett.mail;

Dokumentatsiooni autoriõigus 2006: Michael Austin tuxedup@users.sourceforge.net

Dokumentatsiooni autoriõigus 2009: Frank Reininghaus frank78ac@googlemail.com

Tõlge eesti keelde: Marek Laane bald@smail.ee

&underFDL; &underGPL;

## &dolphin;i hankimine

&dolphin; kuulub paketti &package;, mis on &kde; põhikomponent.

Kuidas hankida &kde;, saab teada aadressil http://www.kde.org või lugedes &kde; põhialuste käsiraamatu peatükki &kde; paigaldamine.

Lähemat infot &dolphin;i kohta leiab aadressilt http://dolphin.kde.org või http://userbase.kde.org/Dolphin.

&documentation.index;