# Nepomuki töölauaotsingu seadistamine

Sebastian Trueg trueg@kde.org
&Anne-Marie.Mahfouf; &Anne-Marie.Mahfouf.mail;
Marek Laane

    bald@smail.ee

Tõlge eesti keelde
2013-11-01
&kde; 4.12
KDE KControl nepomuk töölauaotsing

## Sissejuhatus

See moodul võimaldab seadistada mõningaid töölauaotsingu ja Nepomuki semantilise töölaua osi. Täpsemalt kõneleb Nepomuki semantilisest töölauast Nepomuki kodulehekülg.

### Põhiseadistused

Põhiseadistused lubavad semantilise töölaua ning töölauaotsingu süsteemi sisse või välja lülitada.

Siin on kolm märkeruutu:

- Semantilise töölaua Nepomuk lubamine Nepomuki semantilise töölaua lubamine tähendab seda, et töötavad Nepomuki teenused. Need pakuvad välja metaandmete/annotatsioonide salvesti (faile saab sildistada või hinnata näiteks &dolphin;is), aga ühtlasi ka töölauaotsingu, mida saab kasutada kas &kde; käivitaja või taas &dolphin;i vahendusel.

- Nepomuki failide indekseerija lubamine Nepomuki failide indekseerija lubamine tähendab, et lisaks standardteenustele käivitatakse ka failide indekseerimise teenus. See teenus võtab ette kõik failid määratud kataloogides (vaata allpool) ning hangib neist metaandmed (näiteks pealkirja või esitaja muusikafailidest või ka nii lihtsa asja nagu loomisaeg). Seejärel saab neid metaandmeid kasutada töölauaotsingus samamoodi nagu äsja mainitud käsitsi tehtud annotatsioone.

- PIM-andmete indekseerija lubamine Selle märkimisel muutub võimalikuks täistekstiotsing &kmail;is.

Märkekasti Nepomuki semantilise töölaua lubamine kõrval võib klõpsata nupule Üksikasjad..., mis avab dialoogi, kust saab teada KDE metaandmete salvesti oleku: kui palju faile on indekseeritud ja milline on salvesti suurus.

Märkeruudu Nepomuki failide indekseerija lubamine all näeb failide indekseerimise teenuse kehtivat olekut. Teenusel on neli tööolekut:

- Failide indekseerija on jõude - indekseerija ei tööta ja ootab sündmust, mis käivitaks uuenduse (selleks võib olla uue faili loomine, faili muutmine või lihtsalt aja kättejõudmine, mil võtta taas ette täielik kontroll).

- Failide indekseerimine kataloogis x - indekseerija uurib parajasti kataloogi x faile ning analüüsib uusi ja muudetud faile.

- Failide uusimate muutuste uurimine töölauaotsingu jaoks - indekseerija sooritab parajasti regulaarset uute failide otsimist kõigis indekseeritavates kataloogides. Selle eesmärk on leida failid, mis on jäänud kahe silma vahele tavapärase failisüsteemi jälgimise käigus.

- Failide indekseerija on peatatud . indekseerija on peatatud, &ie; selle töös on tehtud paus. Seda võib teha kasutaja või on see tingitud näiteks vähesest kettaruumist või sülearvuti energiasäästu režiimist. Viimastel juhtudel alustab indekseerija taas tööd, kui peatamist põhjustanud tegur on kadunud.

Lisaks tavapärastele tööolekutele võib failide indekseerimise teenusel olla ka veaolek. Siin on kaks võimalust:

- Failide indekseerimise teenuse initsialiseerimine nurjus tõenäoliselt paigaldusprobleemi tõttu - see on väga harv juhtum, mis tähendab, et kohustusliku plugina laadimine ei õnnestunud. See võib olla tingitud paigaldusprobleemist (puuduv sõltuvus) või &kde; pluginasüsteemi vigasest seadistusest.

- Mis tahes muu viga tähendab suhtlemisprobleemi teenusega. Neid tekitab &DBus;-i alamsüsteem ning neid tuleb käsitleda ükshaaval.

### Indekseerimine

Sellel kaardil saab valida failid ja kataloogid, mida eespool tutvustatud failide indekseerija peab analüüsima. Vaikimisi on siin valitud Dokumendid, Muusika, Pildid ja Video.

Klõpsa nupule Kohanda katalooge, mis võimaldab valida ning valikust välja jätta katalooge, milles otsida analüüsitavaid faile. Vaikimisi analüüsitakse kogukataloogi ja kõiki selle alamkatalooge. Kataloogi nime eest märke eemaldamisel jäetakse see välja. Samuti võib märkimisega kaasa arvata või välja jätta alamkatalooge. See võimaldab väga täpselt määrata, milliseid katalooge analüüsitakse ja milliseid mitte.

Klõps nupule Muu võimaldab kindlaks määrata väljajätmisfiltrid, võttes aluseks MIME tüübi või failinime. Kõigis määratud kataloogides leitud failide MIME tüüpe või failinimesid võrreldakse nende filtritega. Faili analüüsitakse ainult siis, kui ükski filter ei sobi. See on väga kasulik näiteks logi- ja varukoopiafailide ning muu sellise väljajätmiseks.

Eemaldatavate andmekandjate kohtlemine: Nepomuk võib kiire töölauaotsingu huvides indekseerida faile eemaldatavatel seadmetel, näiteks USB-pulkadel või välistel kõvaketastel. Vaikimisi selliseid faile ei indekseerita. Siin saab aga seda muuta, valides kahe võimaluse vahel:

- Kõigi eemaldatavate andmekandjate failide indekseerimine - failid eemaldatavatel andmekandjatel indekseeritakse kohe pärast andmekandja ühendamist. Ettevaatust: see ei hõlma andmekandjaid, mis on välistatud teise võimaluse abil.

- Ühendamise järel küsitakse eraldi iga seadme kohta - kasutajal palutakse otsustada, kas äsja ühendatud andmekandja failid indekseerida või mitte. Otsuse langetamise järel Nepomuk sama andmekandja kohta hiljem enam ei küsi.

### Varundamine

Sellel kaardil saab lasta teha varukoopia kõigist andmetest, mida muidu ei ole võimalik taastada. Nende hulka kuuluvad käsitsi loodud sildid, hinnangud, aga ka statistilised andmed. Vaikimisi midagi ei varundata, nii et sul tuleb otsustada, mida ja kuidas teha. Siin on kaks võimalust: automaatne ja käsitsi varundamine.

#### Automaatne varundamine

Kõigepealt tuleb valida varundamise sagedus: vaikimisi on see Automaatse varundamise keelamine, aga selle asemele võib määrata kas igapäevase või iganädalase varundamise. Seejärel tuleb määrata varundamise aeg selliseks, mis sulle just parajasti sobib, valides kerimiskasti abil tunnid ja minutid ning nädalavarundamise korral ka nädalapäeva. Lõpuks saab piirata varundusfailide arvu valiku varukoopiate maks. arv abil. See kindlustab, et varukoopiad ei hõiva liiga palju väärtuslikku kettaruumi ning alles hoitakse ainult viimased N faili (vaikimisi on N väärtuseks 10).

Automaatse varundamise korral salvestatakse varukoopiad järgmisse kataloogi: `$KDEHOME/share/apps/nepomuk/backupsync/backups/`.

#### Tööriistad

- Käsitsi varundamine... Varundamist võib ette võtta ka käsitsi. Sel juhul salvestatakse varukoopia sinu valitud asukohta nagu tavaline fail. Klõpsa nupule Käsitsi varundamine... ning juhindu ilmuvast nõustajast. Kõigepealt tuleb määrata varukoopiafaili asukoht. Kirjuta väljale korrektne asukoht või vali see failidialoogi abil.

  Vajaduse korral võid luua valitud kataloogis uue faili ja siis määrata selle varukoopiafailiks.

  Seejärel klõpsa nupule Edasi ning dialoog peaks teatama, et varundamine on sooritatud.

- Varukoopia taastamine... Kui soovid hiljem varukoopiat taastada, klõpsa sellele nupule ja järgi nõustaja juhiseid. Varukoopia ühendatakse kohaliku Nepomuki andmebaasiga.