# &plasma; käsiraamat

Sebastian Kügler sebas@kde.org
Claus Christensen
Marek Laane

    bald@smail.ee

Tõlge eesti keelde
2008–2010 Sebastian Kügler
&FDLNotice;
2013-06-19
&kde; 4.11

&plasma; on üks kõige nähtavamaid &kde; tugisambaid ning töölaua tuumikliides.

KDE Plasma Plasmoid Vidin Konteinerid Töölaud Käivitaja Kicker

## Sissejuhatus

&plasma; on üks &kde; tarkvarakomplekti 4 võtmetehnoloogiaid (seda on nimetatud isegi üheks "&kde; tugisambaks") ja kasutajale nähtavaim osa. Et &plasma; käsitleb kasutajaliidest teisiti kui tavapärane töölaud, võib tekkida segadus selles osas, mis &plasma; õieti on, mida ta teeb ja kuidas sooritada levinumaid ülesandeid.

Käesolev käsiraamat püüabki pakkuda vastuseid kõige sagedamini tekkivatele küsimustele.

## &plasma; kasutamine

### &plasma; komponendid

#### &plasma; vidinad ja konteinerid

&plasma; keerleb kahe peamise kontseptsiooni ümber:

&plasma; vidinad

  Apletid ehk töölaual pesitsevad väikesed rakendused.

Konteinerid

  Apletid, mis toimivad &plasma; vidinate konteinerina.

Vaikimisi töölaual on kaks põhielementi: paneel ja töölaud ise. Mõlemad on &plasma; tähenduses konteinerid.

#### &plasma; vaikimisi töölaud

&plasma; töölauda saab igatmoodi seadistada. Allolev pilt näitab suhteliselt standardset töölauda. Mõned distributsioonid kohandavad töölauda vägagi palju, mistõttu sinu tegelik töölaud võib sellest pildist tunduvalt erineda.

Samuti saab stiilidega viimistleda liidese elementide visuaalset välimust. Siinsetel piltidel on kasutatud &kde; vaikimisi stiili Oxygen.

Üsna standardne &plasma; töölaud

1. Rakenduste käivitaja. Tavaliselt on see &kickoff;.

2. Mõned ikoonid, mis võimaldavad kiiresti pruukida levinumaid rakendusi.

3. Töölaudade vahetamise vidin

4. Tegumihaldur, mis näitab parajasti töötavate rakenduste akende tiitleid. Siinse pildi tegemise ajal ei ole lahti ühegi rakenduse aken.

5. Süsteemisalv.

6. Digitaalkella vidin.

7. Paneeli tööriistakast.

8. Töölaua tööriistakast.

9. Kataloogivaate vidin, mis näitab kataloogi Desktop sisu.

### Paneel

Paneelil asub mitu &plasma; vidinat: vasakult alustades on esimene rakenduste käivitaja &kickoff;. Selle abil saab käivitada rakendusi, avada viimati avatud faile ning mõistagi ka välja logida või arvutit sulgeda. Selle välimust on optimeeritud, et see tuleks kõige paremini toime kõige levinuma ülesandega, nimelt rakenduste käivitamisega. Vaikimisi avatakse kaart Lemmikud, mis sisaldab kõige enam kasutatud rakendusi. Algul läheb arvatavasti rohkem vaja kaarti Rakendused. Kui oled üles leidnud rakendused, mida kõige enam tarvitad, võid teha neil klõpsu hiire parema nupuga ja valida Lisa lemmikute sekka, mis lisab need kaardile Lemmikud (samuti võib lisada otse paneelile, kuid pane tähele, et selleks peab &plasma; olema lahtilukustatud, mida saab teha töölaual hiire parema nupuga klõpsates). Kui eelistad tavapärast menüüpõhist rakenduste käivitajat, saab selle valida, kui klõpsad hiire parema nupuga menüünupule ning valid Lülitu klassikalisele menüüle.

Järgmine paneelil paiknev vidin on tegumiriba. See näitab vaikimisi kõigi töölaudade kõiki avatud aknaid. Selle võib panna näitama ainult aktiivse töölaua aknaid, kui märkida valik Ainult aktiivse töölaua akende näitamine. Selleks klõpsa hiire parema nupuga tegumihalduril kahe akna vahel. Tegumiriba kirjete teksti suuruse saab määrata Süsteemi seadistustes: Rakenduste välimus Fondid Tegumiriba. Paremklõpsuga tegumiribal saab avada seadistuste dialoogi, kus on võimalik tegumiriba mitut moodi kohandada. Tegumiriba seadistustedialoog

Tegumiriba seadistustedialoog

Järgmisena paikneb vaikimisi paneelil niinimetatud süsteemisalv, kus tavapäraselt asuvad mitmesugused paneelile dokitud asjad. Paremklõps süsteemisalvele võimaldab avada seadistustedialoogi, milles saab määrata, milliseid ikoone üldse näidatakse ja kas neid vaikimisi näidatakse või mitte.

Süsteemisalve seadistustedialoog
Süsteemisalve seadistustedialoog

Ikoon, mis tavaliselt asub süsteemisalves, on seadmete teavitaja. Ühenda arvutiga USB-pulk ning ilmub dialoog, mis võimaldab avada seadme &dolphin;is või mõnes muus asjakohases rakenduses.

Seadmete teadustajat kasutatakse ühendatavate seadmete haldamiseks, näiteks USB-pulgad (nimetatakse ka Flash-pulkadeks või veel mõnda muud moodi), digitaalkaamerad, välised USB-kõvakettad jne. Samuti kasutatakse seda juhul, kui optilisse seadmesse sisestatakse mõni andmekandja, näiteks &CD; või DVD.

Välist seadet ühendades või uut andmekandjat seadmesse pannes ilmub nähtavale teadustaja aken (selle saab ka otse avada, kui klõpsata selle ikoonile paneelil). See jääb avatuks, kuni hiirekursor selle kohal viibib, muidu aga peitub see taas mõne sekundi pärast.

Teadustaja aken näitab hetkel teadaolevate seadmete nimekirja. Hiirekursori viimisel seadme kohale näeb, millised võimalikud toimingud on antud seadmega seotud.

Klõps varjutatud kasti seadme nime ümber (aga mitte väljastamise või lahutamise ikoonile, kui see on olemas) laiendab kirjet ja näitab selle seadme korral võimalikke toiminguid. Need sõltuvad seadmest ning on seadistatavad seadmete teadustaja kontekstimenüüst või Süsteemi seadistuste moodulites Seadmete toimingud ja Eemaldatavad seadmed. Vali lihtsalt hiire või klaviatuuriga mõni toiming ja see käivitatakse.

Kõigist kirjetest paremal on lisaks väike ikoon, mis näitab, kas seade on parajasti ligipääsetav (või ühendatud). Ainult siis, kui seade ei ole ühendatud, on seda turvaline arvuti küljest füüsiliselt ära võtta. Ikoonile klõpsates seade lahutatakse ja/või andmekandja väljastatakse, kui see on parajasti ühendatud, või ühendatakse, kui see pole veel ühendatud. Pane tähele, et lahutamine või väljastamine võib nurjuda, kui seadmel on veel avatud faile, näiteks kui mõne suure faili kopeerimine pole veel lõpetatud. Kui lahutamine õnnestus, näeb seadmete teadustaja ikoonil õnnestumise ikooni.

Süsteemisalv sisaldab tavaliselt veel mõningaid elemente, näiteks &klipper;, &kmix; jne.

Mõned süsteemisalve vaikimisi elemendid on ruumi säästmise huvides peidetud. Nende nägemiseks klõpsa väikesele valgele kolmnurgale ja seejärel käivita vidin &HVNga; või ava selle seadistustedialoog &HPNga;.

Vaikimisi paneeli parempoolseim &plasma; vidin on digikell. See võib näidata aega erinevates ajavööndites ja muidugi saab selle suurust muuta. Kella kirja suurus kohaneb ümbritseva keskkonnaga, antud juhul siis paneeli suurusega. Kui otsustad lasta näidata kuupäeva, kasutatakse selle puhul väikest fonti, nagu see on kindlaks määratud Süsteemi seadistuste dialoogis Font. Ülejäänud ruum kulutatakse kellaaja näitamisele. Niisiis saad ise valida, kui palju teavet näidatakse. Kui soovid näha rohkem teavet, suurenda lihtsalt paneeli või aseta kell hoopis töölauale, kus selle suurus saab palju paremini keskkonnaga kohanduda.

Paneelil võib samuti paikneda töölaudade vahetaja. See võimaldab lülituda ühelt virtuaalselt töölaualt teisele. Kui muudad töölaudade vahetaja välimust valikuga Ridade arv, mõjutab see ka paigutust ja animatsiooni, mida näidatakse &kwin;i töölauavõrgustiku efekti puhul. Suurema töölaudade vahetaja korral on enamasti mõttekas kasutada valikut Akende ikoonide näitamine.

### Paneeli tööriistakastid

Kui töölaud on lahtilukustatud (seda saab teha hiire parema nupuga töölauale klõpsates või kui ükski rakendus pole fookuses, kiirklahviga &Alt;D, L), ilmub paneeli alumisse parempoolsesse nurka väike &plasma; logo (me nimetame seda visuaalse sarnasuse järgi "nakraks"). Klõps nakral avab paneeli seadistused.

Paneeli seadistused
Paneeli seadistused

Paneeli kontrolleri abil saab muuta paneeli asukohta, suurust ja joondust. Paneelil paiknevad &plasma; vidinad muudavad vastavalt oma suurust. &plasma; vidinatele annab teadmise suurusest konteiner. Konteinerid on programmeeritud suurust arvestama ning nad teavitavad aplette, kui palju nad võiksid ruumi võtta. Niisiis, konteiner annab aplettidele teada nende võimaliku suuruse.

### Aplettide lisamine

Kui töölaud on lahtilukustatud, saab paneelile või töölauale lisada &plasma; vidinaid ning neid ka eemaldada. &plasma; vidinaid saab lisada ka neid lihtsalt vajalikku kohta lohistades. Vidina eemaldamiseks tee sellel klõps hiire parema nupuga. Vidinate lisamine

Vidinate lisamine
Nupp Hangi uusi vidinaid võimaldab lisada varem alla laaditud vidinaid ning alla laadida uusi &plasma; vidinaid. Praegu on toetatud &plasmagik;i paketid ja &Mac; OS X Dashboardi vidinad. Sel moel paigaldatud vidinaid saab kasutada täpselt nagu kõiki teisi vidinaid.

### Töölaud

Töölaud on tegelikult samuti konteiner - selline, mis ei sea aplettidele suurusepiiranguid. Aplette saab vabalt liigutada ning sama vabalt saab nende suurust muuta. Lukustamata töölaual näeb &plasma; vidinatel raami, kui viia hiir nende kohale. See võimaldab neid liigutada, nende suurust muuta, ümber paigutada ja ümber joondada. Samuti võimaldab see &plasma; vidinaid töölauale lohistada. Nurgas asuvate nuppudega saab apleti suurust muuta, seda pöörata, seadistada või eemaldada. Pööramise korral käitub &plasma; vidin, nagu paikneks ülasuunas magnet, nii et neid saab hõlpsasti mõistlikusse asendisse tagasi. Vaikimisi säilitab enamik aplette suuruse muutmisel proportsiooni. Kui soovid apleti suurust täiesti omatahtsi muuta, hoia selle ajal all klahvi &Ctrl;.

Paremklõpsuga töölaual saab seda teataval määral seadistada, näiteks määrata kasutatava taustapildi ja paigutuse ning hiiretoimingud. Samuti saab uusi taustapilte &knewstuff;i abil.

Töölaua seadistused
Töölaua seadistused

&plasma; teema muutmiseks või uue allalaadimiseks &knewstuff;i vahendusel ava Süsteemi seadistustes lehekülg Töötsooni välimus Töölauateema.

Rakenduste avamisel muutub peagi raskeks näha töölaual paiknevaid &plasma; vidinaid. Dashboard toob need &plasma; vidinad sinu silme ette samamoodi, nagu tavapäraste töölaudade puhul käsk Näita töölauda.

### &krunner;

&krunner; on väga mitmekülgne minikäsurida. Selle abil saab käivitada rakendusi, avada veebilehekülgi, kasutada järjehoidjaid, otsida vajalikke asju töölauaandmetest, arvutada lihtsamaid tehteid ja veel palju muud. &krunner;i avamiseks vajuta &Alt;F2. Hakka lihtsalt kirjutama ning &krunner; alustab kohe, kui oled sisestanud vähemalt kaks märki, otsima vasteid. Soovi korral võid avada seadistustedialoogi, kus saab tundma õppida &krunner;i arvukaid võimalusi, mida pakuvad vastavad pluginad. Leitud vastete vahel võib liikuda TAB-klahvi ja nooleklahvide abil.

Kui soovid teada, mis sinu süsteemis toimub, klõpsa nupule Näita süsteemi tegevust, mille järel näed akende ja protsesside loendit ning võid jälgida nende väljundit ja vajaduse korral protsesse tappa.

### Tegevused

Töölaua tööriistakastis, mida saab avada ülal paremas nurgas asuva nupuga, on muu hulgas tegevusi näitav nupp. &plasma; lubab kasutada enam kui üht tegevust. Põhimõtteliselt on tegemist mitme töölauakonteineriga, milles kõigis on oma &plasma; vidinate valik,. Ava tegevuste riba, vali mõni valmistegevus või uue konteineri loomiseks Loo tegevus, suundu uude konteinerisse ja kohanda seda oma äranägemise järgi. &plasma; tegevused ja &kwin;i töölauavõrgustik on selles mõttes sarnased, kuid erinevad siiski põhimõtteliselt. Virtuaalsete töölaudadega saab aknaid rühmitada ja korraldada, aga &plasma; tegevused võimaldavad rühmitada ja korraldada &plasma; vidinaid. Sel moel saab tegevuste vahel lülituda, et oleks kättesaadavad just need &plasma; vidinad, mida on mingiks otstarbeks vaja. Võid näiteks luua tegevused vaba aeg, kus on koomiksid, pusle ja muid huvitavaid &plasma; vidinaid, ning töö, kus on näiteks RSS-vood, kalkulaator ja kalender.

Tegevuse kustutamiseks klõpsa nupule Peata tegevus tegevuste ribal (vajuta &Alt;D ja siis &Alt;A riba avamiseks), siis klõpsa punasele 'X' (või vajuta &Alt;D ja siis &Alt;R) ja kinnita kustutamissoovi.

### Kiirklahvid

Enamikku &plasma; võimalusi saab kasutada ka kiirklahvidega. Eri kombinatsioone tuleb vajutada üksteise järel, näiteks &Alt;D, A tähendab: vajuta &Alt; ja D, lase lahti ja vajuta A.

Praegu saab kasutada järgmisi vaikimisi kiirklahve:

&Alt;D, A

  Lisa vidinaid

&Alt;D, R

  Eemalda vidin

&Alt;D, L

  Lukusta vidinad/Eemalda vidinate lukustus

&Alt;D, N

  Järgmine vidin

&Alt;D, P

  Eelmine vidin

&Alt;D, S

  Vidina seadistused

&Alt;D, &Alt;A

  Tegevused

&Alt;D, &Alt;R

  Eemalda see tegevus

&Alt;D, &Alt;S

  Tegevuste seadistused

Meta

  Järgmine tegevus

Meta&Shift;

  Eelmine tegevus

&Ctrl;F12

  Näita vidinavaadet

&Alt;D, T

  Käivita seostatud rakendus

Kiirlahvide muutmiseks klõpsa &HVNga; töölaua tööriistakastil (krõnksukujulise ikooniga ala tavaliselt töölaua ülemises paremas nurgas) ja vali Kiirklahvi seadistused.

## Autorid ja litsents

&plasma;

Rakenduse autoriõigus 2008: &Aaron.J.Seigo; &Aaron.J.Seigo.mail;

Dokumentatsiooni autoriõigus © 2008–2010: Sebastian Kügler sebas@kde.org

Tõlge eesti keelde: Marek Laane bald@smail.ee

&underFDL;
&documentation.index;