# Autostart

&Anne-Marie.Mahfouf;
Marek Laane

    bald@smail.ee

Tõlge eesti keelde
2013-12-05
&kde; 4.12
KDE Süsteemi seadistused autostart töölauafail skriptifail

## Autostardi haldur

See moodul võimaldab seadistada, millised programmid käivitatakse koos &kde; käivitamisega. Siin saab lisada programme või skripte, et need käivitataks automaatselt sinu &kde; seansi käivitamise ajal, ning neid hallata.

Pane tähele, et kõik moodulis tehtud muudatused rakendatakse otsekohe.

Programm uurib kataloogi `~/.config/autostart/`, sinu `KDE Autostardi` kataloogi (vaikimisi `$KDEHOME/Autostart`) ning katalooge `$KDEHOME/env` ja `$KDEHOME/shutdown`, et teada saada, millised programmid ja skriptid neis juba on. Seejärel näed neid ning sul on võimalik neid hõlpsalt hallata.

Pane tähele, et sinu kataloogi `Autostart` asukohta saab muuta dialoogi Süsteemi seadistuste kategoorias Üldine välimus ja käitumine Konto üksikasjad Asukohad, kus võib selleks määrata mõne muu kataloogi kui `$KDEHOME/Autostart`.

### Failid

Mooduli põhiosas on näha programmid, mis laaditakse &kde; käivitamisel, ja skriptid, mis pannakse tööle, kui &kde; käivitatakse või suletakse või enne &kde; käivitamist.

Nimi

  Selles veerus ei saa midagi muuta. See teatab programmi või skripti nime, mis sinu soovil peab käivituma &kde; käivitamise ajal. Selle nimi hangitakse programmi korral töölauafaili võtmest Name ning skripti korral on see failinimi.

Käsk

  Selles veerus näidatakse käske, mis käivitatakse programmi käivitamisel. Käske saab muuta, klõpsates nupule Omadused või tehes topeltklõpsu programmi/skriptireas. Käsk hangitakse töölauafaili võtmest Exec.

  Skripti korral on käsuks skripti asukoht.

Olek

  See seadistus on saadaval ainult töölauafailiga programmide korral. Programmi võib hoida kataloogis `Autostart`, aga _keelata selle käivitamise &kde; käivitamise ajal. Kui määrata programmi olekuks Keelatud, siis seda ei käivitata.

  Programmile oleku Keelatud määramine määrab kataloogis `Autostart` töölauafaili omadusele Hidden väärtuse 'tõene'.

Käivitamine

  Programme (töölauafaile) saab käivitada ainult KDE käivitamise ajal. Skripte saab käivitada käivitamise või seiskamise ajal või enne KDE käivitamist. Selles veerus saab muuta, millal skript käivitatakse. Käivitamine tähendab &kde; käivitamist, seiskamine &kde;st väljalogimist, ning KDE -eelne käivitamine mõistagi aega enne &kde; käimapanekut.

  Skriptid ja töölauafailid, mis on määratud käivituma käivitamisel, kopeeritakse või luuakse nimeviidana kataloogi `$KDEHOME/Autostart` ning käivitatakse &kde; käivitamisel.

  Skriptid, mis on määratud käivituma seiskamisel, kopeeritakse või luuakse nimeviidana kataloogi `$KDEHOME/shutdown` ning käivitatakse automaatselt pärast kasutaja väljalogimist &kde; seiskamise ajal.

  Skriptid, mis on määratud käivituma enne &kde; käivitamist, kopeeritakse või luuakse nimeviidana kataloogi `$KDEHOME/env` ning neid kasutatakse &kde; käivitamisel (skript `startkde` otsib sealt skripte).

  &kde;-eelse käivitamise ja seiskamise puhul saab &kde; kasutada ainult skripte laiendiga `.sh`.

### Toimingud

Paremal asuvad mõned nupud, millega saab muuta autostardi seadistusi. Nende abil saab programme ja skripte lisada, eemaldada või muuta nende omadusi.

Lisa programm

  Sellele nupule klõpsates avatakse &kde; tavapärane rakenduse valimise dialoog, kus saab valida, millist programmi soovid lasta käivituda. Pärast programmi valimist ja klõpsu nupule OK näeb programmi omadusi.

  Sellega kopeeritakse programmi töölauafail kataloogi `Autostart`.

Lisa skript

  Sellele nupule klõpsates ilmub dialoog, mis palub valida lisatava skripti asukoha. Kui märgitud on valik Loomine nimeviidana (vaikimisi on see valitud), lisatakse skript nimeviidana. Kui kastikesest märge eemaldada, kopeeritakse skript vastavasse kohalikku kataloogi.

Eemalda

  Sellele klõpsates eemaldatakse otsekohe programmi töölauafail või skript või nimeviit kataloogist `Autostart`.

Omadused

  Sellele klõpsates saab muuta programmi või skripti omadusi: üldised omadused, õigused, võimaluse korral eelvaatlus, samuti rakendustega seotud omadused.

Muud

  See nupp on kasutatav ainult programmide, &ie; töölauafailide puhul. Ilmub dialoog, mis pärib, kas soovid lasta programmil automaatselt käivituda ainult &kde;, aga mitte teiste töökeskkondade puhul, mis sul võivad kasutusel olla. Vaikimisi käivituvad programmid kõigis töökeskkondades. Kui märkida valik Autostart ainult KDE-s, käivitatakse programm ainult siis, kui käivitad &kde; töökeskkonna.

  See määrab programmi töölauafaili võtmele OnlyShowIn väärtuse KDE.