# Stiil

&Mike.McBride; &Mike.McBride.mail;
Marek Laane

    bald@starman.ee

Tõlge eesti keelde
2013-06-02
&kde; 4.11
KDE Süsteemi seadistused stiil

## Stiil

### Sissejuhatus

Selles moodulis saab määrata, millised näevad välja &kde;s kasutatavad vidinad.

Vidin on programmeerijate kõnepruugis sageli kasutatav mõiste kasutajaliidese mitmesuguste osade, näiteks nuppude, menüüde ja kerimisribade kohta. Neid võib võtta ka põhiosadena, millest rakendused õigupoolest ongi kokku pandud.

Siin saab määrata, kuidas vidinad välja näevad, kuid nende värvi muutmise kohta loe lähemalt osa Värvid.

Moodul on jagatud kaheks kaardiks: Rakendused ja Täppishäälestus.

#### Kaart Rakendused

Ülal asuvas rippmenüüs Vidina stiil on kirjas eelnevalt määratud stiilid. Iga stiili juures on ära toodud selle nimi ja lühikirjeldus.

Stiili muutmiseks klõpsa selle nimel ning nimekirjakasti all eelvaatluse alal võid näha, milline see välja näeb.

Kui stiil on seadistatav, on rippmenüü paremas servas kasutatav nupp Seadista..., millele klõpsates saab avada dialoogi, kus saab asju täpsemalt seadistada.

#### Kaart Täppishäälestus

Graafilised efektid

  &kde; rakendused kasutavad sisemisi animatsioone valitud ekraanilahutuse ja protsessori koormusega.

Nuppudel näidatakse ikoone

  Kui see on valitud, tekib toimingunuppudele (näiteks OK ja Rakenda) väike ikoon, muutes nupud visuaalselt atraktiivsemaks. Kui see on valimata, on nuppudel näha ainult tekst.

Ikoonide näitamine menüüdes

  Selle valimisel näitavad &kde; rakendused enamiku menüükirjete kõrval pisikesi ikoone. Kui see pole valitud, näeb menüüdes ainult teksti. Menüüikoonide nägemise või mittenägemise muutmine avaldab mõju ainult pärast muutmist käivitatud rakendustele.

Peamise tööriistariba tekst, Teisese tööriistariba tekst

  Rippmenüüdega saab määrata, kuhu ilmub mõlema tööriistariba nuppudel vaikimisi selle nimetus. Kui valitud on Tekst puudub, puudub tööriistariba nuppudel tekst. Kui valitud on Ainult tekst, asendatakse nupuikoonid nupu nimetusega. Kui valitud on Tekst ikoonide kõrval, näidatakse nupu nimetust ikoonist paremal pool. Kui valitud on Tekst ikoonide all, seisab nupu nimetus vaikimisi ikooni all.

  See võimalus kehtib ainult vaikimisi. Iga rakendus võib oma seadistustega sellel paneelil määratu tühistada.

Menüüriba stiil

  Rakenduses: klassikaline menüüriba rakenduse akna ülaosas.

  Tiitliriba nupp: aknal on ülal vasakul täiendav menüünupp. Kõik muudatused jõustuvad ainult pärast seda käivitatud rakendustes.

  Menüüriba ekraani ülaosas: sellega viiakse menüüriba ekraani ülaossa, kus see on vaikimisi varjatud ning tuleb nähtavale, kui liikuda üle selle hiirega või kasutada menüünuppu aknadekoratsioonis. Menüüriba kajastab aktiivse rakenduse menüüvalikuid.

  Ainult eksport: mõeldud Plasma käivitajate ja aplettide tarbeks. Selle võimaluse kasutamiseks läheb vaja KRunneri pluginat, näiteks rakendustemenüü toimingute käivitaja. Vali rakendus, kasuta kiirklahvi &Alt;F2 ja kirjuta menüütoiming, mida soovid ette võtta.