# Gwenview kasutaja käsiraamat

Aurélien Gâteau

    agateau@kde.org

Christopher Martin

    chrsmrtn@debian.org

Henry de Valence

    hdevalence@gmail.com

Marek Laane

    bald@starman.ee

Tõlge eesti keelde
2005 Aurélien Gâteau
2008 Henry de Valence
&FDLNotice;
2014-03-06
4.13 (&kde; 4.13)

&kappname; on &kde; piltide näitamise rakendus.

KDE pilt vaataja kunstnik foto pilt

## Sissejuhatus

### Mis on &kappname;

&kappname; on KDE kiire ja lihtne piltide ja videode näitamise rakendus.

Gwenview võib töötada kahes režiimis: sirvimine ja näitamine. Mõlemat saab kasutada nii tavalises rakenduseaknas kui ka täisekraanirežiimis. Sirvimisrežiim võimaldab vabalt liikuda failisüsteemis, näidates pisipilte, näitamisrežiim võimaldab vaadata korraga üht pilti ning täisekraanirežiim lubab luua lausa slaidiseansse. On olemas ka avaaken, mis näitab nii viimati avatud kaustu ja &URL;-e kui ka sinu asukohti ja silte.

Piltide avamisega tegeleb Qt teek, mistõttu &kappname; toetab kõiki neid pildivorminguid, mida toetab ka Qt. &kappname; suudab korrektselt näidata nii alfakanaliga (läbipaistvaid) pilte kui ka animatsioone.

&kappname; toetab ka EXIF-kommentaaride näitamist ja muutmist, kui paigaldatud on vastav JPEG plugin. Seda pakub KDE moodul kdegraphics. Toetatud on JPEG kadudeta teisendus, näiteks pööramine ja peegeldamine.

&kappname; suudab lugeda PNG- ja JPEG-failidesse põimitud värviprofiile. Ühtlasi saab pildi värviprofiili koos kuvari värviprofiiliga kasutada väljundvärvide korrigeerimiseks ekraanil.

## Kasutajaliides

### Avalehekülg

Avalehekülg näitab vasakul viimati avatud katalooge ja &URL;-e ning paremal sinu asukohti ja silte.

Avalehekülje pilt

### Pilditoimingud

&kappname; mõned omadused on saadaval nii sirvimis-, näitamis- kui ka täisekraanirežiimis. &kappname; suudab teatud määral ka pilte muuta.

- Pööramine: pööramistoiminguga saab pilti pöörata kas vasakule või paremale sõltuvalt sellest, kas valida &Ctrl;R Redigeerimine Pööra paremale või &Ctrl;L Redigeerimine Pööra vasakule

- Redigeerimine Peegelda : võimaldab peegeldada pilti piki püsttelge, nagu näeks seda peeglis.

- Redigeerimine Pööra pea peale : võimaldab peegeldada pilti piki rõhttelge ehk keerata tagurpidi

- &Shift;R Redigeerimine Muuda suurust : võimaldab pilti suurendada või vähendada. Pane tähele, et kui suurendad pilti, võib see muutuda hägusaks ja/või kattuda ruudukestega.

Need toimingud on saadaval ka külgriba kaardil Toimingud.

Kui oled muutnud vähemalt üht pilti, ilmub pildi kohale riba lisatoimingutega. Muudatusi saab tühistada või uuesti teha, võib liikuda eelmisele või järgmisele muudetud pildile ning muudetud pildi salvestamiseks on lausa kolm võimalust.

Muudetud piltide toiminguriba

Kui oled paigaldanud Kipi pluginad, saab kasutada menüüd Pluginad, mis võimaldab piltidega ette võtta paljusid lisatoiminguid. Täpsemalt kõneleb sellest Kipi pluginate dokumentatsioon.

### Sirvimisrežiim

Sirvimisrežiimis saab hõlpsasti liikuda oma failide ja kataloogide vahel. Eelvaatluse aknas saab näha nii aktiivse kataloogi kui ka selle alamkataloogide pisipilte.

Sirvimisrežiim

Hiire liigutamisel pildi kohale näeb nuppe, millega saab pilti valida või keerata, samuti minna täisekraanirežiimi. Muudetud pilte tunneb ära ikooni järgi all paremal, millele klõpsates saab muudetud pildi salvestada. Pildil klõpsamine viib vaaterežiimi. Valida võib mitu ka mitu pilti ja lülituda siis vaaterežiimi, kus neid näeb kõrvuti.

Liugur all paremal võimaldab muuta piltide suurust. All vasakul asuva kasti abil saab pilte filtreerida failinime, kuupäeva, sildi või hinnangu järgi. Tööriistariba on näha nii sirvimis- kui ka vaaterežiimis ning sisaldab kõige levinumate toimingute ikoone.

- Avalehekülg: avalehekülje avamine.

- Sirvimine: lülitumine sirvimisrežiimi.

- Vaade: lülitumine näitamisrežiimi.

- Täisekraan: lülitumine täisekraanirežiimi.

- Eelmine: sellele ikoonile klõpsates liigutakse kataloogi eelmisele pildile.

- Järgmine: sellele nupule klõpsates liigutakse kataloogi järgmisele pildile.

- Pööra vasakule/paremale: sama, millest oli juttu pilditoimingute juures

### Näitamisrežiim

Vaaterežiimis näidatakse täissuuruses pilte. Vasakul asub samasugune külgriba nagu sirvimisrežiimis. All asub pisipildiriba, mis võimaldab kerida läbi aktiivse kataloogi piltide. Pisipildiriba saab minimeerida, kui klõpsata pisipildiriba nupul. Nupul uuesti klõpsates riba taastatakse. Pisipiltide suuruse muutmiseks liiguta eraldajat &HVNga;.

Vaaterežiim toetab mitme pildi näitamist üksteise kõrval. Mitu pilti võib valida sirvimisrežiimis enne vaaterežiimile lülitumist või siis nupuga +, mis ilmub, kui viia hiir pisipildiribal pildi kohale, ja võimaldab lisada seda pilti näitava paneeli. Seejärel ilmub ka nupp -, mis võimaldab paneeli eemaldada.

Mitme pildi näitamisel ilmub iga pildi alla väike tööriistariba, mis lubab pildi kustutada või eemaldada selle paneeli. Iga pilti võib eraldi suurendada ja vähendada, aga seda võib teha ka sünkroonselt. Seda saab määrata suurendusliugurist vasakul asuva märkekastiga Sünkroniseerimine või vajutades kiirklahvi &Ctrl;Y. Piltide vahel saab lülituda nende paneelile klõpsates või klaviatuuri abil. Parempoolsele pildile lülitumiseks vajuta klahvi . Vasakpoolsele pildile lülitumiseks vajuta klahve &Shift; .

Näitamisrežiim

All paremal asuva liuguriga saab muuta pildi suurendus. Nupud Mahuta ja 100% asuvad otse suurendusliuguri kõrval ning neile klõpsates saab valida eelnevalt määratud suurendustaseme, mis vastab mainitud nuppude nimetusele. Nupp Mahuta suurendab või vähendab pilti, et see mahuks kenasti aknasse, nupp 100% näitab pilti just nii suurena, nagu see tegelikult on. Vaaterežiimide vahel saab lülituda kiirklahviga F

Kui pilt on suurendatud aknasse sobivaks, saab eelmisele ja järgmisele pildile liikuda nooleklahvidega. Kui pilti suurendad, saab nooleklahvidega seda kerida. See käitumine sarnaneb sellele, mida võib kohata telefonides või digitaalkaamerates.

Kui pilt on suurendatud, ilmub ülevaade, mis võimaldab pilti kerida nii nooleklahvide kui ka hiirega. Ülevaade kaob automaatselt lühikese viivituse järel ning ilmub taas nähtavale ainult siis, kui taas suurendad või vähendad või pilti kerid.

Näitamisrežiimi saab ka otse käivitada, kui käivitada &kappname; kontekstimenüüst, näiteks mõne teise rakenduse käsuga Ava rakendusega, või käsurealt, kui anda argumendina avatav pilt.

Järgmisi täiendavaid pilditoiminguid saab teha ainult vaaterežiimis:

- &Shift;C Redigeerimine Kärbi : võimaldab kõrvaldada pildi osad, mida sa ei soovi näha.

  Täiendavaid kärpimisvalikuid saab kasutada, kui märkida all hüpikpaneelil kastike Muud seadistused. Vastavate väljadega saab kärpimist täppishäälestada.

  Kärbitavat ala saab samuti kohandada pildi ääristel olevaid halle ruudukujulisi pidemeid lohistades. Kärbitavat ala saab liigutada, kui klõpsata sellel &HVNga; ja nuppu all hoides ala lohistada.

  Klõpsuga nupule Kärbi saab näha tulemust. Ülemise hüpikpaneeli abil saab toimingut tühistada või uuesti teha ning tulemust salvestada.

- Redigeerimine Punasilmsuse vähendamine : võimaldab vähendada nõndanimetatud punasilmsust, mida leidub sageli välklambiga tehtud fotodel.

### Täisekraanirežiimid

Täisekraanirežiimi saab minna, kui klõpsata tööriistaribal nuppu Täisekraan või valida menüükäsk &Ctrl;&Shift;F Vaade Täisekraanirežiim .

Režiimist väljumiseks vajuta klahvi &Esc;.

#### Sirvimisrežiimi täisekraan

Sirvimisrežiimis saab minna täisekraanirežiimi ka nupule klõpsates, mis ilmub nähtavale, kui liigutad hiirt pisipiltide kohal.

Näitamisrežiimi täisekraani pilt

Täisekraan sirvimise ajal tagab piltide vahel liikudes palju võimsama elamuse. See on tore juba tavalisel arvutiekraanil, aga veel enam siis, kui ühendad oma sülearvuti elutoa suure teleekraaniga ja näitad pilte külla tulnud sõpradele.

#### Näitamisrežiimi täisekraan

Täisekraanirežiimis saab vaadata oma piltide slaidiseanssi. Täisekraanirežiimi avamiseks klõpsa nupule, mis ilmub sirvimisrežiimis hiirega pisipildi kohale liikudes, klõpsates tegumiribal nupule Täisekraan. Sirvimisrežiimi täisekraani pilt

Ülariba peitub automaatselt, aga kui soovid seda näha, viis lihtsalt hiir ekraani ülaossa. Kui hiirekursor asub ülariba kohal, ei lähe see peitu. Enamik riba nuppe on samad, mis sirvimis- või näitamisrežiimi tööriistaribal, välja arvatud Välju täisekraanirežiimist, mis viib tagasi &kappname; aknasse, Käivita/Peata slaidiseanss ning Seadista täisekraanirežiimi, mis avab väikese seadistustedialoogi, kus saab kiiresti seadistada slaidiseanssi. Dialoogi valikud on järgmised:

- Intervalliliuguriga saab määrata, kui kaua näitab &kappname; pilti, enne kui liigub järgmise juurde.

- Kui märgitud on kastike Kordus, siis jätkatakse slaidiseansi lõppu jõudes seda uuesti algusest, mitte ei peatuta.

- Kui märgitud on kastike Juhuslik, siis ei liiguta läbi kataloogi mitte tähestikuliselt, vaid näidatakse pilte juhuslikus järjekorras.

- Vali näidatav pilditeave võimaldab määrata, milliseid metaandmeid kuvatakse tööriistariba nuppude all.

- Kui märgitud on kastike Pisipiltide näitamine, siis näidatakse tööriistaribast paremal kõigi aktiivse kataloogi piltide pisipilte.

- Kõrguseliugur võimaldab muuta kuvatavate pisipiltide suurust.

Märkimise korral näidatakse ülaribal piirkonda, mis näitab aktiivse kataloogi teisi pilte. Mõnel neist klõpsates näidatakse vastavat pilti.

### Külgriba

Vasakul asuvat külgriba saab näha sirvimis- ja vaaterežiimis, kuid esimeses seda vaikimisi ei näidata. Selle saab avada F4 Vaade Külgriba või nupuga ▮← / ▮→ olekuriba vasakus servas. Viimasele klõpsates külgriba keritakse vastavalt kokku või lahti. Külgriba sisaldab mitut kaarti:

Kataloogid

  Näitab sinu süsteemi kõigi kataloogide nimekirja, mis võimaldab nende vahel liikuda. Sirvimisrežiimis näidatakse kataloogide pisipilte, vaaterežiimis aga kataloogi esimest pilti, mis lubab kataloogi läbi sirvida nuppudega Eelmine ja Järgmine või kiirklahvidega.

Teave

  Näitab metainfot, näiteks failinime ja suurust. Link Rohkem... lubab näha kõiki saadaolevaid metaandmeid ja valida, millised neist on näha külgribal.

Toimingud

  Võimaldab sooritada nii eelnevalt kirjeldatud globaalseid pilditoiminguid kui ka vaaterežiimi spetsiifilisi toiminguid. Samuti lubab see ette võtta levinumaid failitoiminguid, näiteks kopeerimine, nime muutmine, kustutamine ja uute kataloogide loomine.

## &kappname; importija

### Sissejuhatus

&kappname; importija võimaldab importida pilte digitaalkaamerast või eemaldatavalt andmekandjalt. Selle käivitamiseks vali pärast toetatud seadme arvutiga ühendamist &kde; seadmete teadustajas Fotode allalaadimine &kappname;'ga.

Seadme ühendamisel tuvastab &kappname; importija rekusriivselt kõik pildid ja videod.

See ei pruugi anda alati soovitud tulemusi: näiteks nutitelefoni ühendamisel ei pruugi olla mõttekas näha kõiki seadme meediafaile, vaid ainult tehtud pilte, mis on tavaliselt spetsiaalses alamkataloogis.

Juurkataloogi valimine

Selleks on võimalik valida juurkataloog, mille sisu näidata. &kappname; importija jätab iga seadme jaoks meelde viimase juurkataloogi. Sel moel näidatakse seadme järgmisel ühendamisel ainult vajalikke pilte ja videoid.

#### Piltide importimine

&kappname; importija

Soovi korral võid dialoogis Imporditavate dokumentide valimine valida pildid, mida soovid importida, vajutades nupule +, mis ilmub hiirekursorit pildi kohale viies. Samuti võib valida kataloogi, mille pildid imporditakse, akna allosas asuvas tekstikastis. Kui oled valmis, klõpsa nupule Impordi valitud, et importida ainult valitud pildid, või Impordi kõik, et importida kõik seadmes leitud pildid.

#### Automaatne ümbernimetamine

&kappname; importija võib muuta sinu failide nime vastavalt konkreetsele mustrile. Selle seadistamiseks vali all vasakul Seadistused. Selle võimaluse saab sisse või välja lülitada ülal asuva märkekastiga. Ümbernimetamise vorming toetab mitmeid eriparameetreid, mis asendatakse metaandmetega, näiteks pildi loomise aja või failinimega. Need on loetletud tekstikasti all. Võid klõpsata parameetri nimele, et lisada see tekstikasti, või kirjutada selle ise käsitsi.

## Vihjed

### Hiire kasutamine

#### Hiirega kerimine

- Hiire vasakut nuppu pildi kohal all hoides saab pilti kerida.

- Hiirerattaga saab pilti üles ja alla kerida.

#### Hiirega suurendamine

- Hiire keskmise nupuga klõpsates saab automaatsuurenduse sisse ja välja lülitada.

- Klahvi &Ctrl; all hoides saab kas hiirerattaga suurendada ja vähendada või siis hiire vasaku nupuga klõpsates suurendada ja parema nupuga klõpsates vähendada.

- Klahvi &Alt; allhoidmisel saab hiirerattaga pilti ka rõhtsuunas kerida.

#### Hiirega sirvimine

- Sirvimisrežiimis lülitab klõps pildil näitamisrežiimi ja näitab pilti.

- Sirvimisrežiimis kerib hiirerattaga kerimine pisipiltide ala üles või alla.

- Kui dialoogis Seadistused&kappname; seadistamine on hiire käitumiseks valitud sirvimine, võimaldab näitamisrežiimis hiirerattaga kerimine liikuda läbi kataloogi piltide.

### Kiirklahvid

&kappname; pakub arvukalt kiirklahve, mida kõiki saab näha ja soovi korral muuta menüükäsuga Seadistused Kiirklahvide seadistamine... Pane tähele, et failide ja kataloogide aknas töötavad ka kõik tavapärased KDE kiirklahvid, kui sa ei ole neid just muutnud.

Mõned kõige kasulikumad vaikekiirklahvid on järgmised:

- Tühikuklahv: näitab kataloogi järgmist pilti.

- &Backspace;: näitab kataloogi eelmist pilti.

- &Alt;Up: lülitab sirvimis- ja vaatamisrežiimi.

- &Ctrl;&Shift;F: aktiveerib täisekraanirežiimi.

- &Esc;: lülitumine tagasi sirvimisrežiimi.

- &Ctrl;M: näitab või peidab menüüriba.

- &Ctrl;B: näitab või peidab pisipildiriba.

- F4: näitab või peidab külgriba.

- F6: muudab asukohariba redigeeritavaks, nii et saad sinna otse kirjutada faili asukoha. Tavapärase asukohariba saab tagasi, kui klõpsata paremal asuvat noolekest.

- &Ctrl;R: pöörab aktiivset pilti paremale.

- &Ctrl;L: pöörab aktiivset pilti vasakule.

- &Shift;R: aktiivse pildi suuruse muutmine.

- &Shift;C: aktiivse pildi kärpimine.

- &Ctrl;Y: kui vaaterežiimis näidatakse mitut pilti, sünkroonib see nende vaate.

- : kui vaaterežiimis näidatakse mitut pilti, saab sellega lülituda parajasti valitud pildist paremal asuvale pildile.

- &Shift; : kui vaaterežiimis näidatakse mitut pilti, saab sellega lülituda parajasti valitud pildist vasakul asuvale pildile.

- &Ctrl;S: salvestab kõik aktiivse pildi muudatused.

- Del: viskab aktiivse pildi prügikasti.

- &Shift;Del: hävitab pildi jäädavalt kettalt. Pane tähele, et seda toimingut ei saa tagasi võtta.

- &Ctrl;P: trükib aktiivse pildi.

- &Ctrl;O: võimaldab avada pildi tavapärase faili valimise dialoogi vahendusel.

- F: lülitab suurendamise pildi mahutamiseks ekraanile sisse ja välja.

- P: video vaatamisel lülitab see esitamist sisse ja välja.

- &Ctrl;T: siltide muutmine.

- &Ctrl;F2: piltide nime muutmine otse nimereal.

- Del: pildi viskamine prügikasti.

- &Shift;Del: pildi kustutamine.

- &Ctrl;F7: pildi kopeerimine.

- &Ctrl;F8: pildi liigutamine.

- &Ctrl;F9: pildi linkimine.

### Muud seadistusvalikud

Mõned märkused &kappname; peidetud valikute kohta leiab (inglise keeles) sellelt leheküljelt.

Mainitud leheküljel kirjeldatavad valikud võivad aidata kohandada &kappname; konkreetsetele vajadustele, aga arvesta, et pole mingit kindlust, et need valikud toimivad ka uuemates versioonides.

## Autorid ja autoriõigus

&kappname; praegune hooldaja on Aurélien Gâteau

Käesoleva käsiraamatu kirjutas Christopher Martin

Käesoleva käsiraamatu uuendas &kde; 4 tarbeks Henry de Valence

Tõlge eesti keelde Marek Laane bald@smail.ee

&underFDL; &underGPL;