# &parley; käsiraamat

&Frederik.Gladhorn; &Frederik.Gladhorn.mail;
Sabine Eller s.eller@voxhumanitatis.org
Daniel Laidig d.laidig@gmx.de
Amarvir Singh amarvir.ammu.93@gmail.com
Marek Laane

    bald@starman.ee

Tõlge eesti keelde
2010 &Frederik.Gladhorn;
2010 Sabine Eller
2010 Daniel Laidig
2014 Amarvir Singh
&FDLNotice;
2014-03-11
1.0.0 (&kde; SC 4.13)

&parley; on sõnavaraharjutuste rakendus, mis kulub marjaks ära võõrkeele õppimisel. &parley; ei ole siiski piiratud ainult keeleõppega, vaid seda saab kasutada väga mitmel otstarbel.

KDE Parley sõnavara harjutamine õppimine

## Sissejuhatus

&parley; on sõnavaraharjutuste rakendus, mis aitab näiteks jätta meelde sõnu võõrkeele õppimisel. Soovi korral võid luua oma sõnadega faile ning neid leiab suurel hulgal ka rakenduse koduleheküljelt. Seal leiab faile nii keeleõppeks vajalike sõnadega kui ka faile, mis sobivad anatoomia, muusika, geograafia või keemia omandamiseks ning eksamiteks valmistumisel.

&parley; on väga paindlik ja kasutab õppimise abistamiseks sähvikuid. &parley; hoiab automaatselt silma peal sinu edusammudel ja lubab sorteerida sõnavara just nii, nagu sa seda soovid. Kuid erinevalt pärissähvikutest saab &parley; puhul kasutada erinevaid õppimisviise

Tõenäoliselt mäletad veel kooliajast, mis on sähvik: õpetaja kirjutab sõna või väljendi kaardi ühele küljele ning tõlke teisele küljele. Seejärel tuleb kaarte üksteise järel vaadata ja kui tõlget kohe tead, on sähvik läbi töötatud, kui mitte, siis läheb see uuesti pakki.

&parley; ei ole mõeldud õpetama grammatikat või muid keerulisemaid asju. Mõned harjutamise vormid võivad siiski ka sellistel puhkudel abiks olla.

&parley; koosneb kahest suurest osast: sõnavara harjutamine ja sõnavarakogude redaktor.

Käesolevas käsiraamatus tähendab sõnavarakogu faili, mis sisaldab üksuseid. Iga üksus võib olla mis tahes mahuga õppetund või õppetundide kogu. Edaspidi kõneldakse käsiraamatus pigem üksustest kui õppetundidest, sest neid saab kasutada ka muuks otstarbeks.

Nii redaktori kui ka harjutamise saab käivitada avaleheküljelt.

Harjutamine koosneb kolmest osast: esimene on harjutamise seadistamine, kus saab paika panna, mida harjutada. Sealt saab käivitada tegeliku harjutamise ja kui see on läbi, siis jõuab kätte kokkuvõtte aeg.

Nagu kõigis rakendustes, on mõistlik Parley omadusi ja võimalusi uurides kasutada hiire parema nupuga klõpsamist. See avab kontekstimenüü, milles näeb, mida saab antud olukorras ette võtta. Proovi näiteks teha paremklõps üksustel või sõnadel, et näha, mida nendega saab ette võtta.

## Avalehekülg

&parley; esimesel käivitamisel võtab sind vastu avalehekülg.

Algul on avalehekülg tühi, aga kui oled juba avanud mõne sõnavarakogu, siis näidatakse seal neid, mida oled viimati kasutanud.

Sõnavarakogu on fail, mis sisaldab sõnu ja nende tõlkeid mõnda muusse keelde või mingeid muid sõnapaare ja lauseid, mida soovid omandada. Sõnad on organiseeritud üksustesse.

Harjutamise alustamiseks klõpsa mõnele nimekirjas olevale sõnavarakogule. Seejärel avaneb võimalus harjutamist seadistada.

Pane tähele, et hiirekursori viimisel dokumendi nime kohale ilmub sellest paremale väike redaktori ikoon. Redaktori ikoonu abil saab avada kogu redaktoris, mitte harjutamisrežiimis.

Kogu muutmiseks klõpsagi paremal asuvale redaktori ikoonile.

Kui soovid luua omaenda sõnavarakogu, klõpsa nupule Loo uus kogu.

Samuti võib avada kogu, kui sul peaks olema mõni arvutis, aga seda ei leidu nimekirjas.

Avalehekülje viimane nupp pakub võimalust laadida alla teiste loodud sõnavarakogusid. Kui oled loonud oma sõnavarakogu, mida tahaksid teistega jagada, saab seda kenasti teha otse redaktorist.

&parley;ga on kaasas mitu teemat, nii et soovi korral võid rakenduse väljanägemist muuta. Täpsemalt kõneleb sellest osa &parley; seadistamine.

## Olemasoleva kogu avamine

Oletame, et kogu on juba kõvakettal olemas.

Selline näeb &parley; välja esmakäivitamisel:

Klõpsa nupule Ava olemasolev kogu.

Liigu failidialoogis kataloogi, mis sisaldab andmefaili, ja vali see failile klõpsates. Sõltuvalt sinu süsteemist avaneb see kas otsekohe või tuleb eelnevalt klõpsata nupule OK.

Nüüd ongi fail laaditud ning sa suundud edasi harjutamise seadistamise dialoogi juurde, millest kõneldakse lähemalt järgmises osas.

## Sõnavara harjutamine

Harjutamise alustamiseks vali pärast &parley; käivitamist dokument. Kui oled juba avanud redaktori, klõpsa lihtsalt tööriistaribal ikoonile Harjuta.

### Harjutamise seadistamine

Enne tegeliku harjutamise alustamist ilmub alati harjutamise seadistamise dialoog. See koosneb kolmest alast, kus saab valida, mida harjutada.

- Keelte valik

- Harjutamisrežiimi valik

- Üksuste valik, mis näitab ühtlasi sinu praegust edenemist.

Vasakul saab valida harjutatavate keelte kombinatsiooni. Kui valid näiteks "Inglise - Prantsuse", näidatakse ingliskeelseid sõnu ja &parley; palub sul anda nende prantsuskeelsed vasted.

Keelte valiku all saab valida harjutamise režiimi. Harjutamise režiim määrab kindlaks, kuidas sulle küsimusi esitatakse.

Parempoolses suures osas näeb sõnavarakogu üksuseid. Üksuses nime ees asuva märkekasti märkimisega saab valida, millist üksust läbi teha. Nime kõrval on näidatud iga üksuse sõnade arv. Nimest paremal näeb, kuidas sa oled antud üksusega seni edasi jõudnud.

Üksuste edenemist näidatakse mitme varjundiga edenemisribana. Protsent arvutatakse üksuse sõnade arvu ja iga sõna taseme põhjal. Edenemisribad näitavad iga taseme sõnade arvu, sealjuures kõrgemad tasemed on tumedama tooniga. Üksuste valiku ülaosas päises võib näha ka legendi. Legendi värvid tähistavad edenemisribade värve alates täielikult omandatud sõnadest kuni veel harjutamata sõnadeni.

### Harjutamise täpsem seadistamine

Harjutamise täpsem seadistamine võimaldab üksikasjalikumalt määrata harjutamist mõjutavaid tingimusi.

Harjutamise seadistamise leheküljelt pääseb harjutamise täpsemate seadistuste juurde tööriistaribal asuvale nupule Harjutamise seadistamine klõpsates. See nupp on rohelist värvi.

#### Blokeering

Kui soovid sõnavaraga pidevalt harjutada, tuleks kindlasti kasutada blokeerimist. Blokeerimise valikud kuuluvadki harjutamise täpsemate seadistuste alla. Blokeerimise leheküljel tuleb esmalt ära märkida kastike Blokeering. Seejärel saab seadistada isegi seda, millise intervalliga korratakse sõnu, millele oled andnud korrektse vastuse.

Blokeering tähendab, et sõnu ei küsita mõnda aega pärast nende viimast harjutamist. Ajaperiood sõltub sellest, kui hästi sa sõna tunned, nii et sõnu, mida sa veel ei tea, küsitakse sagedamini.

#### Piirangud

Piirangud kujutavad endast teist viisi piirata seda, mida harjutamiseks välja pakutakse.

Näiteks võib harjutada ainult sõnadega, mida tead paremini või halvemini kui teatav omandamistase. Samuti võib harjutada ainult sõnadega, mida oled harjutamiseks kasutanud teatav arv kordi.

#### Harjutamise muud seadistused

Muude seadistuste kaardilt leiab mitmesuguseid võimalusi harjutamist täpsemalt seadistada.

Tähtsaimad valikud on järgmised:

- Rõhumärkide eiramine: selle märkimisel peetakse sõna, milles sisestasid é asemel e, ikkagi õigeks.

- Suur-väiketähe eiramine: selle märkimisel võib vastuse sisestamisel rahumeeli unustada, kas on vaja kirjutada suur- või väiketäht.

- Pildid ja helid: piltide lubamisel näidatakse harjutamise ajal pilte, kui need on olemas. Sama käib helide kohta.

- Pildid sõnade asemel: selle märkimisel lubatakse harjutamise ajal kasutada küsimustena pilte juhul, kui sihtkeele sõnale pole tõlget.

### Harjutamine

#### Sähvikud

Kui oled valinud harjutamise režiimiks Sähvikud ja klõpsanud nupule Alusta harjutamist, ilmub allnähtav ekraan. Sähvikurežiim sarnaneb väga reaalsete sähvikute kasutamisega. Sa võid vastust ette kujutada ja kui sul peaks olema vaja abi, siis võid klõpsata nupule Vihje, mis annab sulle vastuse ette ühe tähe kaupa.

Samuti võid sõna selleks korraks vahele jätta. Kui klõpsad nupule Vasta hiljem, küsitakse sama sõna millalgi hiljem uuesti.

Klõps nupule Jätka paljastab vastuse. Nüüd pead teada andma, kas sa teadsid vastust või mitte.

Kui sa seda ei teadnud, klõpsa nupule Ma ei teadnud. Kui sa aga vastust teadsid, klõpsa nupule Ma teadsin.

See viib järgmise küsimuse juurde.

Ekraani vasakus alumises servas on seitse kastikest, mis näitavad, kui hästi sa sõnavara tunned. Need kastikesed vastavad blokeerimistasemetele, mis on määratud kindlaks harjutamise täpsemates seadistustes kaardil Blokeering.

Selle asemel et klõpsata nupule Jätka, võib vajutada ka klaviatuuril tühikuklahvi.

Harjutamise võib iga hetk katkestada, kui klõpsata nupule Peata harjutamine.

#### Segatud tähed

Segatud tähed kujutab endast harjutamisviisi, mis pakub otsekohest abi: kõik lahendusse kuuluvad tähed on näha, aga segamini aetud.

Kui soovid abi, võid klõpsata nupule Vihje, mis pakub välja lahenduse ühe tähe kaupa. Loomulikult võid ka vastavale nupule vajutades otsustada vastata hiljem.

Vastamiseks kirjuta vastus segatud tähtede all asuvale tühjale väljale ning vajuta klahvi &Enter; või klõpsa nupule Jätka.

Kui vastus on õige, annab &parley; sellest teada ning sa saad klahvi &Enter; vajutamisega või klõpsamisega nupule Jätka liikuda edasi järgmise küsimuse juurde.

Kui peaksid sisestama väära vastuse, palutakse sul uuesti proovida.

Kui sa vastust ei tea, klõpsa lihtsalt teist korda nupule Jätka. Siis ilmub järgmine pilt ja sulle näidatakse lahendust. Liigu edasi klõpsuga nupule Jätka.

Kui lahendus on avalikustatud, näed paremal suurt ikooni, mis annab märku, kas sinu vastust hinnati õigeks või valeks.

Vastuse hindamise aluseid on võimalik muuta, vaata täpsemalt osa Vastuse hindamine õigeks.

#### Mitu valikut

##### Võimalike vastuste automaatne valimine

Mitmese valiku režiimi korral näidatakse sulle mitut võimalikku vastust, millest ainult üks on õige. Klõpsuga nupule Vihje eemaldab &parley; ühe väära vastuse, nii et sinu valik muutub seda ahtamaks, mida rohkem kordi nupule Vihje klõpsad. Loomulikult võid otsustada ka vastata hiljem.

Kui oled teinud valiku, klõpsates variandile, mida pead õigeks, näitab &parley; allolevat ekraani, kui see oli tõepoolest õige. Liigu edasi järgmise küsimuse juurde, klõpsates nupule Jätka.

Kui vastus oli aga vale, näidatakse õiget vastust rohelise ja vale vastust punasena. Ka siin saab edasi liikuda klõpsuga nupule Jätka.

Kui lahendus on avalikustatud, näed paremal suurt ikooni, mis annab märku, kas sinu vastust hinnati õigeks või valeks.

Vastuse hindamise aluseid on võimalik muuta, vaata täpsemalt osa Vastuse hindamine õigeks.

Kui soovid harjutamise peatada, klõpsa lihtsalt nupule Peata harjutamine.

##### Jah-ei vastused

Tavaliselt pakub &parley; mitmese valiku korral automaatselt ühe õige ja mitu valet vastust. Mõne ülesande korral on aga etteantud vastusteks jah ja ei või midagi sellist. Nende korral tuleb harjutust seadistada, klõpsates nupule Harjutuse seadistamine.

Vali kaart Muu ja peaksid nägema umbes midagi niisugust:

Kui tegemist on kõigest kahe valikuga, näiteks jah/ei, määra sektsioonis Mitmene valik valikute arvuks 2.

#### Kirjalik

Kui valid harjutamise režiimiks Kirjalik, siis pead lahenduse kirja panema. Nupule Vihje klõpsates kirjutatakse sinu eest korraga üks täht. Loomulikult võid ka vastuse kirjutamise edasi lükata, klõpsates nupule Vasta hiljem.

Kui oled lahenduse kirja pannud, klõpsa nupule Jätka ning &parley; näitab, kas sinu vastus oli õige. Jätkamiseks klõpsa uuesti nupule Jätka.

Kui sinu vastus oli vale, võid veel proovida, kuni suudad anda õige vastuse. Kui sa rohkem ei proovi ja klõpsad lihtsalt nupule Jätka, näidatakse lahendust.

Jätka harjutamist, klõpsates nupule Jätka, või lõpeta, klõpsates nupule Peata harjutamine.

Kui lahendus on avalikustatud, näed paremal suurt ikooni, mis annab märku, kas sinu vastust hinnati õigeks või valeks.

Vastuse hindamise aluseid on võimalik muuta, vaata täpsemalt osa Vastuse hindamine õigeks.

#### Vastuse hindamine õigeks

Kui lahendus on avalikustatud, näed paremal suurt ikooni, mis annab märku, kas sinu vastust hinnati õigeks või valeks.

Suure linnukese ilmumine tähendab, et &parley; meelest oli sul õigus.

Kui sul on vaja õige lahenduse leidmiseks mitu korda proovida, hinnatakse sinu vastust valeks.

Soovi korral võid klõpsata suure indikaatori juures olevale väikesele ikoonile, millega saab muuta seda, kuidas vastust hinnatakse. Suur ikoon näitab alati seda, kuidas vastust hinnatakse.

#### Harjutamise lähtestamine

Kõik harjutamise tulemused on võimalik lähtestada algolekusse (eemaldada omandamistasemed). Vali redigeerimisolekus menüü Redigeerimine ja sealt käsk Eemalda omandamistasemed.

Lisaks saab konkreetsete ühikute omandamistasemed lähtestada harjutamise seadistamisel, kui klõpsata soovitaval üksusel hiire parema nupuga ja valida Eemalda omandamistasemed sellest üksusest või valides redigeerimisrežiimis viibides menüükäsu Üksus Eemalda omandamistasemed sellest üksusest või Üksus Eemalda omandamistasemed sellest üksusest ja kõigist allüksustest.

### Kokkuvõte pärast harjutamist

Kokkuvõtet näeb pärast õppetunni harjutamise lõpetamist. Suur riba ülal näitab, kui hästi sul läks.

Allpool on ära toodud tabel kõigi harjutatud sõnadega, samuti tehtud vigadega.

Kõige rohkem vigu põhjustanud sõnad seisavad kohe alguses, võimaldades hõlpsalt näha sõnu, mida sa veel ei tea.

Klõpsa nupule Ekspordi tulemused või vali menüükirje Harjutamine Ekspordi tulemused... harjutamistulemuste eksportimiseks &HTML;- või OpenDocument tekstifailina (`.odt`).

### Grammatika harjutamise režiimid

&parley; võimaldab omandada ka konkreetseid grammatilisi struktuure, näiteks nimisõnade sugu, omadussõnade võrdlusvorme ja tegusõnade pööramist. Vaatleme mõningaid näiteid.

#### Artiklid ja nimisõnade sugu

Vali harjutamisrežiim Nimisõnade sugu ja klõpsa Alusta harjutamist.

Alltoodud näites õpitakse saksa keelt, niisiis on valida kolm sugu: meessugu, naissugu ja kesksugu. Klõpsuga nupule Vihje saab välistada ühe vale vastuse. Loomulikult võib ka vastamise edasi lükata, klõpsates nupule Vasta hiljem.

Artiklite nägemiseks grammatiliste soomõistete asemel tuleb vastava keele artiklid redaktoris kirja panna. Pane tähele sedagi, et see toimib ainult siis, kui sõnade sugu on korrektselt määratud. Osa Sõnatüübid kõneleb lähemalt sellest, kuidas anda sõnatüübile õige sugu.

Kui annad õige vastuse, näidatakse allolevat pilti ning sa võid jätkata harjutamist, klõpsates nupule Jätka.

Kui annad vale vastuse, näidatakse allolevat pilti ning sa võid jätkata harjutamist, klõpsates nupule Jätka.

Harjutamise võib iga hetk katkestada, kui klõpsata nupule Peata harjutamine.

#### Omadus- ja määrsõnade võrdlusastmete vormid

Vali aknas Harjutamine Võrdlusvormid ja klõpsa Alusta harjutamist.

See toimib ainult siis, kui sõnavarakogus on sisestatud sõna võrdlusvormid. Vaata täpsemalt osa Võrdlusvormide sisestamine.

Ülesanne nõuab näidatava sõna võrdlusvormide sisestamist. Antud juhul on tegemist inglise sõna old tõlkega saksa keelde. Saksa keeles on kolm vormi: algvõrre, keskvõrre ja ülivõrre. Harjutamisega jätkamiseks klõpsa lihtsalt nupule Jätka.

#### Pöörded

Pööramise harjutamiseks vali Pöördevormid ja ajavormid, mida soovid harjutada

Et see toimiks, peavad dokumendis olema sisestatud sõnade pöördevormid. Vaata lähemalt osa Käände-pöördevormide sisestamine.

Seejärel klõpsa nupule Alusta harjutamist. Sul tuleb sisestada õiged pöördevormid vastavas ajas. Jätkamiseks klõpsa nupule Jätka.

## Sõnavara muutmine

### Seadistamine

Enne kui hakkad sõnavarakogu kasutama või enda oma looma, on kasulik mõista &parley; eri elemente ja osata neid vajalikult seadistada. Järgnevates osades juhimegi sind samm-sammult läbi selle protsessi. &parley; seadistused asuvad mitmes kohas:

- Fail Omadused See on dokumendi üldiste omaduste asupaik, mis tähendab teavet sõnavarakogu ja sinu enda kohta.

- Redigeerimine Keeled. Kasutatavate keelte seadistused

- Harjutamine Harjutamise seadistamine Sõnavara harjutamise seadistused. Sõltuvalt sellest, mida soovid konkreetses harjutamisseansis ette võtta, saab neid jooksvalt muuta.

- Seadistused &parley; seadistamine Üldised ja vaateseadistused

#### Kogudest

Metaandmete, näiteks nimetuse ja enda kontaktinfo, sisestamine on mõistlik juhul, kui soovid muuta oma kogu teistele kättesaadavaks. Kasuta andmete muutmiseks menüükäsku Fail Omadused.

#### Sõnavara veerud

Sõltuvalt sellest, millisena sa harjutamisseanssi ette kujutad, võib olla mõistlik lasta redigeerimisosas näidata tavapärasest rohkem sõnavaraveerge. Nende valimiseks vali menüü Vaade ja sealt Sõnavaraveerud. Nüüd saab määrata, kas näidatakse ka veerge Hääldus, Sõnatüüp, Sünonüüm, Antonüüm, Näide, Kommentaar ja Parafraas.

#### Keeled ja grammatika

Pane paika mõned grammatikadetailid, et &parley; saaks sind aidata. Vastava dialoogi saab avada menüükäsuga Redigeerimine Keeled.

Inglise keeles on artiklid the ehk määratud artikkel ja a ehk umbmäärane artikkel. Paljudes teistes keeltes on artikleid rohkem ning need tuleb sisestada vastavalt artiklite kaardil.

Pööramiseks tuleb täita isiklike asesõnade kaart. Enamikus keeltes ei ole erivorme ainsuse kolmanda pöörde eri sugude jaoks (inglise he/she/it), mistõttu sellisel juhul ei tule ära märkida kastikest Mees/naissoo pöördevormid on erinevad! Sisesta lihtsalt kõigi kolme vormi asesõnad.

Isikulised asesõnad inglise keeles

| Ainsus | Mitmus
1. isik | I | we
2. isik | you | you
3. isik | he/she/it | they

Ajavormid: sõltuvalt keelest tuleb sisestada vajalikud ajavormid, milles pööramist soovid hiljem õppida. Näited: lihtolevik, lihttulevik, lihtminevik jne.

Pane tähele, et klõpsuga nupule Lisa keel saab lisada kogusse uue keele.

##### Näide: hispaania keel

Kaardil Üldine saab määrata keele põhiseadistused, näiteks nii

- Keel = Hispaania

- Nimi = Hispaania

- Klaviatuuripaigutus = de (saksa keel)

Klaviatuuripaigutuse võib jätta tühjaks, kui sa pole kindel, mida soovid kasutada. &parley; võtab sel juhul aluseks sinu arvuti vaikepaigutuse.

Vaatame kaarti Artiklid: et hispaania keeles on ainult mees- ja naissoost nimisõnu, on väli Kesksugu tühi.

Hispaania isiklikel asesõnadel on mitu vormi ainsuse 3. isiku ja mitmuse 1., 2. ka 3. isiku jaoks. Ühtluse nimel tuleb vormid eristada kaldkriipsuga /.

Ajavormide alt leiab tegusõnadele omased ajavormid. Olemasolevatele saab lisada uusi, klõpsates nupule Uus, neid saab muuta klõpsuga nupule Muuda või kui mõnda ajavormi ei ole tegelikult olemas, saab selle ka kustutada, kui valida ajavorm ja klõpsata nupule Kustuta.

### Üksused

Vasakul on näha üksuste nimekiri. Kui oled alustanud uue kogu loomist, võib see olla tühi, välja arvatud üks vaikimisi loodud üksus.

Kui üksuste loendit pole näha, võib olla vajalik see vaatemenüüst sisse lülitada: Vaade Üksused.

Märkekastid üksuse nime ees näitavad, millised üksused on parajasti harjutamisse kaasatud. Arv nime järel näitab üksuse sõnade arvu.

#### Uus üksus

Uue üksusei lisamisel vali, kuhu see kuulub, näiteks kogusse Minu hispaania keele üksused.

Vali üksusemenüüs Uus üksus.

Kontrolli kindlasti, et oleksid valinud üksuste puustruktuuris õige asukoha, enne kui valid käsu Uus üksus. Antud juhul, kui me soovime allüksust kogule Minu hispaania keele üksused, siis see tulebki valida, enne kui kasutada käsku Uus üksus.

#### Üksuste liigutamine, nime muutmine ja kustutamine

Üksuse nime muutmiseks tee sellel topeltklõps või siis paremklõps ja vali Muuda üksuse nime. Samamoodi võib üksuse kustutada (aga sel juhul kaotad ka kogu selle sisu).

Kui sulle ei meeldi üksuste järjestus, võid hiirega üksust liigutada. Võid isegi lohistada üksuse teise üksuse peale, millisel juhul see muutub selle allüksuseks.

#### Üksuse jagamine

Kui üksused on kasvanud liiga suureks, võib neid jagada, et harjutamine oleks väiksemate üksustena veidi lihtsam. 20 sõna üksuse kohta on arvatavasti väga mõistlik suurus. Tee üksusel paremklõps või vali menüükäsk Üksus Tükelda üksus väiksemateks üksusteks ning üksus jagataksegi eraldi üksusteks. Sa võid lasta sõnad asetada uutesse üksustesse juhuslikult või siis hoida need endises järjekorras.

#### Mida näidatakse tabelis?

Parley näitab alati valitud üksuse sõnu. Soovi korral võib lasta samas näidata ka allüksuste sõnu. Selleks kasuta menüükäsku Üksus Näita allüksuste kirjeid. Sel moel võib sirvida ka kõiki sõnu, valides puustruktuuris kõige ülemise taseme.

### Sõnatüübid

&parley; võimaldab seostada sõnadega sõnatüüpe. Sõnatüübid on näiteks nimisõnad, tegusõnad, omadussõnad ja määrsõnad.

Sõnatüüpide kasutamiseks tuleb sisse lülitada vastav tööriist: Vaade Sõnatüübid.

Sõnatüüpe saab samamoodi kategooriatesse jagada nagu üksuseid.

Kui soovid näha kõiki teatavat tüüpi sõnu, näiteks nimisõnu, vali lihtsalt nimisõna kategooria ning näedki tabelis ainult nimisõnu.

Lihtsaim viis sõnatüübi määramiseks on lohistada sõna tüübi peale. Seda võib teha isegi mitme sõnaga korraga.

#### Uue sõnavara lisamine

Uute sõnade lisamiseks kasuta tööriistariba ikooni Lisa uus kirje. Seejärel võid kohe hakata kirjutama esimese keele sõna. Vaikimisi laseb &parley; hakata sisestama uut sõna, kui vajutad viimases reas klahvi &Enter;, nii et sul pole vaja kogu aeg klõpsata nupule Lisa. Pärast esimese keele sõna lisamist viib vajutus klahvile võimaluse juurde sisestada sõna teises keeles.

#### Sõnade muutmine

Kui soovid sõna asendada, vali selle kirje ja hakka kirjutama. Sõna muutmiseks aga tee kirjel topeltklõps ning nüüd võid muuta lahtri sisu ilma algset sõna kaotamata.

Järgmisele sõnale liikumiseks vajuta klahvi . Klahviga &Enter; saab redigeerimisrežiimist lahkuda. Liikumiseks võib kasutada nooleklahve.

### Sünonüümid

Sünonüümide määramine on üsna keeruline ja alati ei tööta need väga hästi. Toome mõned üldised juhised:

- Sünonüümitööriista saab nähtavale tuua menüükäsuga Vaade Sünonüümid.

- Vali sünonüümipaari esimene sõna (A) ja seejärel klõpsa teisel sõnal (B)

- Sünonüümitööriista nupule ilmub tekst A ja B on sünonüümid

Süninüümitööriist näitab nüüd neid sõnu omavahel seotuna ning harjutamise ajal peetakse neid sünonüümideks.

### Piltide lisamine

Kõigepealt ava pilditööriist, valides menüü Vaade ja sealt Pilt. Sellega märgitakse kastike kirje Pilt ees. Nüüd näidatakse &parley; akna paremas servas piltidele kuuluvat osa.

Pildi lisamiseks sõnale tuleb sõna kõigepealt valida ehk esile tõsta. Klõpsa paremal asuvas pilditööriistas kataloogiikoonile ja vali pilt, mida soovid sõnaga seostada. Pildi valimisel tõlkepaarile tähistatakse mõlema sõna lahtrite alumine parem nurk sinise lipukesega. Hiirekursorit lipukese kohale viies näeb pildifaili nime ja asukohta.

Vajalikud pildid võib leida Google'i otsinguga, kasutades &parley;ga kaasa pandud skripte.

Pildi hankimiseks tõsta sõna nimekirjas esile ning vali &parley; menüüst käsk Skriptid Tõmba pilt.

Piltide hankimine internetist

Piltide hankimine internetist

Vali nuppe Järgmine ja Eelmine kasutades sobiv pilt. Piltide otsingukriteeriumeid saab täpsustada vastavas tekstikastis.

Kui eelistad kasutada ainult täiesti vabu pilte, märgi vastav kastike.

Kui oled valiku teinud, klõpsa nupule OK ning pilt salvestatakse sõnastikufaili kõrvale alamkataloogi `sõnastiku_nimi_files`.

Skripti praeguste piirangute tõttu ei saa pildifaile salvestada asukohta, mille kataloogide ja failide nimes esineb Unicode'i sümboleid.

### Heli lisamine

Kõigepealt ava helitööriist, valides menüü Vaade ja sealt Kõla Nüüd näidatakse &parley; akna paremas servas helidele kuuluvat osa.

Heli lisamiseks sõnale tuleb sõna kõigepealt valida ehk esile tõsta. Klõpsa paremal asuvas helitööriistas kataloogiikoonile ja vali helifail, mida soovid sõnaga seostada. Helifaili valimisel tähistatakse sõna lahtri ülemine parem nurk punase lipukesega. Hiirekursorit lipukese kohale viies näeb helifaili nime ja asukohta.

Vajalikud helifailid võib hankida Wiktionaryst, kasutades &parley;ga kaasa pandud skripte.

Helifaili hankimiseks tõsta sõna nimekirjas esile ning vali &parley; menüüst käsk Skriptid Tõmba helifail.

Helifail salvestatakse sõnastikufaili kõrvale alamkataloogi `sõnastiku_nimi_files`.

### Võrdlusvormide sisestamine

Võrdlusvormide sisestamiseks tuleb avada vastav tööriist. Kasuta selleks menüükäsku Vaade Võrdlusvormid.

Kõigepealt vali sõna, mis peab olema omadus- või määrsõna.

Klõpsa võrdlusvormide tööriistas nupule Omadussõna või Määrsõna.

Sisesta võrdlusvormid.

Nüüd võid kasutada võrdlusvormide harjutamise režiimi.

### Käände-pöördevormide sisestamine

Käände- ja pöördevormide sisestamiseks tuleb avada vastav tööriist. Seda saab teha menüükäsuga Vaade Käänamine-pööramine (tegusõnad, omadussõnad, nimisõnad).

Kõigepealt vali sõna, mis peab olema tegusõna.

Klõpsa tööriistas nupule Tegusõna.

Valinud ajavormi kastis õige aja, sisesta pöördevormid.

Aegu saab seadistada iga keele puhul eraldi, vaata osa Keeled ja grammatika.

Nüüd võid kasutada pöördevormide harjutamise režiimi.

Nuppudega Nimisõna või Omadussõna saab lisada sõnastikku käändevorme.

### Uute failide loomine

Siin kirjeldatakse uute failide loomist ja seda mitte ainult tavalise sõnavara jaoks, vaid ka grammatikaharjutuste, matemaatikaülesannete jne. jaoks.

#### Uus kogu: Vocabulary English-German

Siin kirjeldame, kuidas luua sõnavara harjutamise fail, mis sisaldab ka pilte ja helisid. Teises järgus lisame ka omadussõnu ja tegusõnu. Tegemist on väga täieliku ja sestap päris pika näitega. On täiesti usutav, et oma projekti luues ei lähe sul seda kõike vaja.

Kui soovime lisada helifaile ja pilte, tuleb kontrollida, et need asuksid kõik ühes kataloogis, millele võib mugavuse mõttes anda nimeks eng-deu. Andmefail, mille loome Parleyga, salvestatakse samasse kataloogi. See on suureks abiks, kui otsustad oma tööd teistega jagada.

Helifailide ja piltide mõttes näeb asi niisiis välja selline:

Alustame avaleheküljelt, mida näeb kohe Parley käivitamisel:

Klõpsa nupule Loo uus kogu.

Ilmub dialoog Üldised dokumendi omadused, kus tuleb vajaduse korral muuta etteantud parameetreid:

Klõpsa OK. Järgmises dialoogis tuleb paika panna keele üksikasjad. Me ei soovi siin midagi muuta, niisiis klõpsame OK.

Esmalt tuleb luua sõnavara. Helide ja piltide lisamine jäägu hilisemaks. Üksus näeb välja järgmine:

Enne millegi ettevõtmist salvestame faili samasse kataloogi, kus asuvad pildid ja helifailid. Klõpsa ikoonile Salvesta ja vali õige kataloog. Antud juhul anname failile nimeks Trainer eng-deu: sisestame selle ja klõpsame salvestamisnupule.

Kui vaatad nüüd kataloogi, kus asuvad helifailid ja pildid, näed seal ka faili Trainer eng-deu.kvtml

Vaatame põgusalt sõnu, mida soovime lisada: apple, bird, cat, cherry, cow, orange, pear, snake, strawberry. Tegemist on loomade ja puuviljadega, sestap on mõttekas luua kaks üksust, mis kannavad vastavalt nime Animals ja Fruit.

Anname nüüd üksusele 1 nimeks Animals ning lisame seejärel üksuse nimega Fruit. Tee paremklõps kirjel Üksus 1 ja vali Muuda üksuse nime. Kirje Üksus 1 on nüüd esile tõstetud ning sa võid selle lihtsalt üle kirjutada, sisestades Animals. Kui oled valmis, vajuta klahvi &Enter;. Nüüd tee paremklõps üksuste puu juurelemendil Kogu: Vocabulary trainer E... ning vali Uus üksus. Kirjuta uuele väljale Fruit ja vajuta taas klahvi &Enter;.

Lisame kõigepealt loomad. Klõpsa üksusele Animals, mille järel ilmub tühi tabel, mida tuleb täitma hakata. Klõpsa hiirega esimesele väljale ja sisesta lähtesõna. Seejärel sisesta teise veergu selle tõlkevaste. Kui oled sisestanud kõik neli ingliskeelset loomanime koos saksa vastetega, näeb ekraan välja selline:

Antud juhul tahamegi loomade üksusse ainult neli kirjet. Üksuses on aga palju tühje ridu, mis tuleks kustutada. Selleks klõpsa esimesel tühjal väljal ning klahvi &Shift; all hoides klõpsa viimasel tühjal väljal. Kõik kustutamisele minevad väljad on nüüd esile tõstetud. Vajuta klahvi Del ning vasta jaatavalt küsimusele Kas tõesti kustutada valitud kirjed?, klõpsates nupule Kustuta.

Lisame puuviljade sõnad. Klõpsa üksusele Fruit. Teine üksus on täiesti tühi. Et puuviljanimesid on viis, tuleb lisada viis rida. Seepärast vajuta viis korda klahvi Ins ning lisa sõnad samamoodi nagu eelmises näites.

Ära unusta aegajalt oma tööd salvestamast...

Klõpsa üksuste puu juurelemendile Kogu: Vocabulary trainer E... ning Parley näitab kõiki kahes üksuses sisalduvaid kirjeid:

Käes on aeg lisada helisid ja pilte. Kõigepealt tuleb aktiveerida pildi- ja helitööriistad. Vali menüü Vaade ja sealt esmalt Pilt ning siis Kõla. Seejärel näeb Parley redigeerimisakna paremas servas kaht uut osa: Pilt ja Kõla.

Vali ingliskeelne sõna apple sellele klõpsates. Nüüd on see esile tõstetud, nii et lisame pildi. Klõpsa paremal asuvas pildiosas kataloogiikoonile ja vali pilt, mida soovid selle sõnaga seostada.

Ingliskeelse sõna apple häälduse lisamiseks talita samamoodi kõlaosas ja vali vajalik helifail.

Klõpsuga helitööriista nupule Esita saab hääldust kuulata.

Ekraan näeb nüüd välja selline:

Seejärel klõpsa saksakeelsele tõlkele Apfel. Väli tõstetakse esile, see tähendab see on valitud. Võib näha, et pilt, mille seostasime ingliskeelse sõnaga apple, on seostatud ka saksakeelse tõlkega. Kõlaosas vali saksakeelse sõna hääldus samamoodi nagu ingliskeelse sõna puhul.

Talita samamoodi ka teiste sõnade puhul.

Nüüd on aeg lisada meie projektile üksustena omadussõnu ja tegusõnu. Talita samamoodi nagu varem üksusega Fruit ning lisa kaks uut üksust: Adjectives ja Verbs. Oletame, et me soovime lisada omadussõnade sekka sõnad big, small, old, young, narrow ning tegusõnade hulka sõnad to go, to come, to buy, to drink, to eat.

Järgnevalt on näha pilt kõigi sisestatud sõnadega. Sõnad on aga segamini ja kena oleks näha, milline on nimisõna, omadussõna või tegusõna.

Nüüd toome nähtavale sektsiooni Sõnatüüp. Vali menüü Vaade ja sealt Sõnavaraveerud. Me aktiveerimine valiku Sõnatüüp nii inglise kui ka saksa keele jaoks, klõpsates märkekastile, mis seisab valiku Sõnatüüp ees. Seejärel klõpsa muudatuste rakendamiseks nupule OK.

Klõpsuga veeru Sõnatüüp väljadele saab valida sõnatüübi ning nende keelte korral, milles nimisõnadel on sugu, ka kombinatsiooni Nimisõna/sugu. Teine võimalus sõnatüüpi valida on kirjutada mõned selle esimesed tähed. Allpool on näha veerg Sõnatüüp, kus osa valikuid on juba tehtud.

Kui kõik sõnatüübid on määratud, võtame ette omadussõnad, lisades neile võrdlusvormid. Sestap liigume puhtalt üksusse Adjectives.

Võrdlusvormide nägemiseks akna paremas servas vali menüü Vaade ja sealt Võrdlusvormid.

Muuda võrdlusvorme, lisades omadussõnadele keskvõrde ja ülivõrde. Klõpsa esmalt omadussõnal, millele soovid võrdlusvormid lisada, meie näites sõnal big, ning lisa vormid bigger ja biggest. Liigu järgmise omadussõna peale ja nii edasi, kuni kõik võrdlusvormid on sisestatud.

Lõpuks võtame ette tegusõnade pöördevormid. Vali üksus Verbs ning aktiveeri paremale ilmuv pöördevormide tööriist, valides menüü Vaade ja sealt Pööramine. Näitena toome ära oleviku (Präsens) vormide sisestamise sõnale gehen. Vali kõigepealt rippmenüüst Präsens ja sisesta siis pöördevormid.

Nii tuleb talitada kõigi tegusõnade ja kõigi määratud aegade puhul.

Kui oled kõigega valmis, võidki hakata harjutama, klõpsates nupule Harjutamine.

#### Uus kogu: ainsuslikud ja mitmuslikud sõnad

See harjutus on loodud Itaalia algkooli 3. klassile. Õpilased peavad õppima seostama ainsuslikke nimetusi mitmuslikega, näiteks puu → mets

Parley käivitamisel avatakse avalehekülg, kus enamasti leidub ka mõningaid varem kasutatud faile (siinsel pildil neid näha pole).

Klõpsa nupule Loo uus kogu, mille järel ilmub selline tühjade või osaliselt täidetud väljadega dialoog:

Kirjuta siia harjutuse nimi, antud juhul nomi singoli e collettivi, enda nimi, e-posti aadress. Sektsioonis Kommentaar võid kirja panna üksikasjalikuma kirjelduse. Vali kategooria ja litsents. Siis aga teeme midagi uut: tavapärase esimese ja teise keele valimise asemel kirjutame neile väljadele nome singolo (ainsuslik sõna) ja nome collettivo (mitmuslik sõna). Valikuid Grammatika üksikasjade seadistamine ja Grammatika allalaadimine ei ole praegu vaja. Ekraanil on nad siiski aktiveeritud, nii et eemalda kastikestest märked. Kui oled valmis, klõpsa nupule OK.

Vali Vaade Keeled., mille peale ilmub dialoog nome singolo omadused, kus näed, et vajalikud muudatused on juba tehtud:

Vasakul võib näha, kuhu kuuluvad lisatavad andmed: nome singolo. Vali keel, antud juhul Itaalia, ning sisesta järgnevale muudetavale väljale nome singolo. Seejärel klõpsa nupule OK.

Nüüd näeb dialoogi nome collettivo omadused:

Vali nagu varem keeleks Itaalia, sisesta nome collectivo ja klõpsa nupule OK.

Nüüd võib asuda redigeerima:

Kirjuta lihtsalt ainsuslik sõna esimesele, nome singolo väljale ja vastav mitmuslik sõna, nome collectivo, teisele väljale.

Kui saadaolevatest väljadest ei piisa, klõpsa kuhugi redigeerimisalas ja vali Lisa uus kirje. Salvesta kindlasti aegajalt faili. Kui oled kõik kirjed sisestanud, võiks olla kasulik üle vaadata, kas harjutamisrežiim toimib ikka korralikult. Klõpsa lihtsalt ülal asuvale nupule Harjutamine ning nähtavale ilmubki harjutamise seadistuste lehekülg:

Antud juhul on mõistlik valik Mitu valikut, kuid sobib ka Kirjalik. Harjutamisrežiimi valimise järel klõpsa nupule Alusta harjutamist ja naudi oma kätetööd.

### Lisakogude hankimine

Kui oled avaleheküljel, on võimalik serverist alla laadida kogusid, muidugi kui viibid ikka võrgus. Selleks klõpsa lihtsalt nupule Laadi alla uusi kogusid.

Ilmub paljude huvitavate kogudega aken. Vali see või need, mis sind huvitavad, ja klõpsa nupule Paigalda. Seejärel ava fail harjutamiseks või muutmiseks.

### Parley seadistamine

Parley välimust saab seadistada kas avaleheküljelt või redigeerimisaknast. Vali menüü Seadistused ja sealt &parley; seadistamine.

#### Teemakaart

Kõigepealt tuleb nähtavale kaart Teema. Siin saab määrata, kuidas Parley võtab kasutajat vastu käivitamisel: elegantselt hallina, kogu aeg tegevuses mesilastega või roosasõpru rõõmustava Fluffy Bunny teemaga. Pane tähele, et Fluffy Bunny ei pruugi sinu süsteemis saadaval olla, sel juhul loe järgmist osa.

Kui oled valinud meelepärase teema, klõpsa nupule OK.

Teemade Mesilased ja Fluffy Bunny pildid:

Kui neist ei piisa, klõpsa uute teemade hankimiseks nupule Hangi uusi teemasid. Me loodame, et ajapikku tuleb teemasid, mida pakkuda, aina juurde. Kui tead, kuidas luua SVG-graafikat (näiteks rakendusega Inkscape), võid ka luua omaenda teema ja seda ülejäänud maailmaga jagada.

Lisateemasid leiab saidilt kde-look.org

#### Kaart Üldine

Kaardil Üldine leiab mõned valikud, mis mõjutavad Parley käitumist.

##### Avamise ja salvestamise valikud

Käivitamisel avatakse alati viimati kasutatud kogu viib sind kohe sõnavara juurde, mida viimati harjutasid. Sageli kasutatakse seda koos teise valikuga Sõnavara automaatne salvestamine sulgemisel ja väljumisel, sest kindlasti on mugavam, kui ei pea vastama aina samadele küsimustele. Valikuga Varukoopia loomise intervall saab paika panna mugava võimaluse kindla ajavahemiku tagant oma tegevust salvestada - jälle üks asi vähem, mille peale mõelda.

Mõnikord võib olla väga kasulik importida või eksportida CSV-vormingus tekstifaile. Sellisel juhul on vajalik korralik eraldaja andmete vahel, mis lubab neid andmeid kasutada mujal ja teistel inimestel. Parley laseb valida mitmesuguste eraldajate vahel, et saaksid oma andmeid ka uuesti kasutada.

##### Muutmise valik

Siin saab määrata, kas Parley peab automaatselt lisama uusi ridu, kui redigeerid oma sõnavarakogu. Sellest võib olla kasu, kui tahad soovida palju kirjeid, enne kui tükeldada nad mitmeks üksuseks. Teiselt poolt ei ole seda kasulik sisse lülitada, kui soovid üksuste loomisel olla kindel, et sulle on ette antud maksimaalne kirjete arv.

#### Kaart Vaade

Vaateseadistused võimaldavad muuta fonti ja hääldussümbolite suurust, samuti saab siin valida just sellised omandamistaseme värvid, mis sulle kõige rohkem meeldivad.

## Parley Windowsis

Parleyt ja muud õpitarkvara võib paigaldada ka Windowsi masinatesse. Täpsemalt kõneleb sellest see lehekülg.

Lühidalt näeb see välja nii:

Laadi siit alla paigaldusprogramm

Seejärel järgi paigaldusjuhiseid nagu iga muu Windowsi tarkvara korral - ekraanipilte näeb siin.

Kui jõuad pakettide valimise dialoogini, vali keeled, milles su tarkvara peaks olema, ja pakett, milleks antud juhul on kdeedu. Kui sa ühtegi keelt ei vali, on vaikimisi keeleks inglise keel.

Seejärel lõpeta paigaldamine, klõpsates edasi viivale nupule ja järgides juhiseid, nagu iga muu Windowsi tarkvara korral.

Palun arvesta, et Parley meeskond ei tegele Windowsi paigaldusprogrammiga ega suuda seepärast kuigi hästi vastata sellega seotud küsimustele. Kui sul peaks tekkima raskusi, pöördu otse KDE-Windowsi meeskonna poole. Selleks võib tellida nende postiloendi (siit) või liituda nende IRC vestlustoaga võrgustikus irc://freenode kanalil #kde-windows.

## Märkused kogenud kasutajatele

### Kogude üleslaadimine ja jagamine

Oma faile on võimalik üles laadida ja neid teistega jagada.

Kasuta Parley redaktoris menüüs Fail leiduvat käsku Laadi sõnavaradokument üles.

Kui see ei toimi, võib ka külastada saiti kde-files.org.

Mõlemal juhul näeb faile avalehekülje dialoogis Laadi alla uusi kogusid.

### Failivorming

Kui tunned huvi failivormingu vastu, mida Parley kasutab sõnavarakogude lugemiseks ja salvestamiseks, mine aadressile:

Parley File Formats userbase.kde.org-is

## Autorid ja litsents

### Tänusõnad

Tahaksin järgmisi isikuid eraldi tänada panuse eest Parley arendamisel:

- Peter Hedlund, kes hoidis KVocTraini elus ja alustas selle portimist KDE 4 peale, millest sai lõpuks Parley

- David Capel

- Avgoustinos Kadis

- Daniel Laidig

- Johannes Simon

Tahan tänada ka kõiki nimetamata jäänud isikuid, eriti kogu &kde; meeskonda abi, konstruktiivse kriitika, arvamusavalduste ja/või veateadete eest.

### Autoriõigus

Parley autoriõigus 2007-2010: &Frederik.Gladhorn; &Frederik.Gladhorn.mail;

Dokumentatsiooni autoriõigus 2010: &Frederik.Gladhorn; &Frederik.Gladhorn.mail;, Sabine Eller s.eller@voxhumanitatis.org, Daniel Laidig d.laidig@gmx.de; 2014: Amarvir Singh amarvir.ammu.93@gmail.com

Tõlge eesti keelde Marek Laane bald@smail.ee

&underFDL; &underGPL;

## Paigaldamine

### Parley hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;