# Fondid

&Mike.McBride; &Mike.McBride.mail;
&Anne-Marie.Mahfouf; &Anne-Marie.Mahfouf.mail;
Marek Laane

    bald@smail.ee

Tõlge eesti keelde
2013-12-05
&kde; 4.12
KDE KControl fondid

## Fondid

See moodul kirjeldab, kuidas hõlpsasti valida erinevaid fonte &kde; töölaua erinevate osade jaoks.

Fondiseadistuste mooduli pilt

Fondiseadistuste moodul

Paneel koosneb erinevatest fondirühmadest, mis võimaldab nende seadistamisel äärmiselt suurt paindlikkust:

- Üldine: kasutatakse kõikjal, kus ei toimi teiste fondirühmade seadistused

- Fikseeritud laiusega: kasutatakse kõikjal, kus on määratud mitteproportsionaalne font

- Väike: kasutatakse seal, kus on vaja kasutada väikeseid fonte

- Tööriistariba: kasutatakse &kde; rakenduste tööriistaribal

- Menüü: kasutatakse &kde; rakenduste menüüdes

- Aknatiitel: kasutatakse akende tiitliribal

- Tegumiriba: kasutatakse tegumiriba aplettidel

- Töölaud: kasutatakse töölaual ikoonide tähistamiseks

Iga fondi juures on nupp Vali... Sellele vajutades ilmub dialoogikast, kus saab valida uue fondi, stiili ja suuruse. Seejärel vajuta nuppu OK.

Valitud fondi näidis esitatakse fondirühma nime ja nupu Vali... vahelisel alal.

Kui oled valikutega valmis, vajuta lihtsalt nuppu OK ning &kde; käivitab kõik vajalikud komponendid uuesti, nii et sinu valikud jõustuvad otsekohe.

Nupp Säti kõiki fonte... võimaldab hõlpsasti määrata kõigi ülal valitud fontide omadused. Fondivaliku dialoog on sarnane standardsele, kuid selles on lisaks märkekastid Font, Fondi stiil ja Suurus, mis lubavad neid väärtusi üksteisest sõltumatult muuta. Sa võid valida ainult ühe, kaks või ka kõik kolm võimalust; valik rakendub kõigile fondigruppidele.

Kõigi fontide sättimine

Kõigi fontide sättimise dialoog

Kui oled näiteks ülal valinud mitu erinevat fondivälimust ja sulle tundub, et nad on ikka liiga suured (mida juhtub sageli näiteks pärast kuvari lahutusvõime muutmist), võib kehtestada kõigile fontidele uue suuruse, ilma et see muudaks fontide muid, sulle armsaid määratlusi.

### Antialias

Vaikimisi kehtivad antialiase seadistused sinu distributsioonis süsteemselt ning need kannavadki nime Süsteemi seadistused. Soovi korral võid antialiase välja lülitada, kui valid hüpikkastist Keelatud.

Antialiase kasutamiseks ja määramiseks vali valikust Antialiase kasutamine paremal asuvas hüpikkastis Lubatud. Seejärel saab kasutada nuppu Seadista..., millele klõpsates avatakse antialiase seadistamise dialoog.

Antialiase omadused

Antialiase omaduste dialoog

Kasti Välistatav vahemik märkimine võimaldab määrata, milliste fontide puhul ei kasutata antialiast. Seda saab määrata kahe liitkasti abil samal real.

Valida saab ka viisi, mida &kde; kasutab sinu fontidele antialiase välimuse andmiseks. ja selle, kui tugevasti seda rakendatakse. Kui sa ei ole nende viisidega tuttav, peaksid selle võimaluse kasutamata jätma.

Fontide ja ikoonide antialiase kasutamine eeldab, et sul on nii X'i kui &Qt; tööriistakomplekti toetus, et sul on paigaldatud selleks sobivad fondid ja et sa kasutad X-serveri fondiserveerimisvõimalusi. Kui sul on antialiasega siiski probleeme, võta ühendust vastava &kde; meililistiga või tutvu lähemalt KKK-ga.

### Fontide DPI

Valik Fondide määratud DPI lubab määrata mõne muu DPI kui see, mida kasutab sinu süsteem. Viimast kasutatakse vaikimisi juhul, kui valitud on Keelatud. Kui soovid kontrollida, milline on sinu X-serveri DPI, anna terminaliaknas käsk `xdpyinfo | grep resolution` ja muuda seejärel hüpikkastis DPI-d. Muutmise korral kasutatakse uut väärtust ainult pärast selle määramist käivitatud rakenduse korral.