# Õigekirja kontrollimise dialoog

&David.Sweet; &David.Sweet.mail;
Marek Laane

    bald@starman.ee

Tõlge eesti keelde
2010-09-02
&kde; 4.5

Sonnet on õigekirja kontrollija, mida kasutavad mitmed &kde; rakendused, näiteks &kate;, &kmail; ja &kword;. See on mitmete vabade õigekirja kontrollimise programmide graafiline kasutajaliides (&GUI;). Täpsemat teavet vajalike õigekirja kontrollimise programmide ja sõnastike kohta leiab Süsteemi seadistuste mooduli Õigekirja kontrollimine dokumentatsioonist.

õigekiri õigekirja kontroll sonnet ispell aspell kontroll kontrollija KDE

Dialoogi ülemine rida näitab rakenduse arvates valesti kirjutatud sõna dokumendis. Sonnet püüab leida sellele sobiva asenduse ning näitab üht või mitut leitud võimalust.

Parimat leitud võimalust näeb kastis Asendus. Sellega nõustumise korral klõpsa Asenda.

Samuti võid valida sõna pakkumiste nimekirjast ja klõpsata nupule Asenda, et asendada valesti kirjutatud sõna valitud sõnaga. Kui soovid lisada sõnaraamatust nimekirja veel pakkumisi, klõpsa nupule Paku.

Algupärase vormi säilitamiseks klõpsa nupul Ignoreeri.

Õigekirja kontrolli peatamiseks -- säilitades juba tehtud muudatused -- klõpsa nupul Lõpetatud.

Õigekirja kontrolli peatamiseks ning juba tehtud muudatuste tühistamiseks klõpsa nupul Loobu.

Klõps nupul Asenda kõik toimib iseenesest samamoodi nagu klõps nupul Asenda, kuid see asendab valesti kirjutatud sõna valitud sõnaga ka siis, kui see peaks dokumendis uuesti esinema.

Klõps nupul Ignoreeri kõiki annab korralduse ignoreerida arvatavalt valesti kirjutatud sõna nii praegu kui selle kõigil järgnevatel esinemiskordadel.

Klõps nupul Lisa sõnaraamatusse lisab arvatavalt valesti kirjutatud sõna isiklikku sõnaraamatusse (see on lahus algsest süsteemsest sõnaraamatust, nii et sinu lisandusi teised kasutajad ei näe).

Rippmenüü Keel abil dialoogi allosas saab ajutiselt lülituda mõnele muule sõnaraamatule.

Vaikeseadistusi näeb ja saab muuta Süsteemi seadistuste moodulis Õigekirja kontroll.