# Akende käitumine

&Mike.McBride; &Mike.McBride.mail;
&Jost.Schenck; &Jost.Schenck.mail;
Marek Laane

    bald@smail.ee

Tõlge eesti keelde
2013-11-15
&kde; 4.12
KDE KControl süsteemi seadistused toimingud akna asetus akna suurus

## Akende käitumine

Mooduli ülaosas näeb mitme kaardi sakke: Fookus, Tiitliriba toimingud, Akna toimingud, Liigutamine ja Muu. Kaardil Fookus saab määrata, kuidas aknad saavad või kaotavad fookuse, s.t muutuvad aktiivseks või mitteaktiivseks. Kaartidel Tiitliriba toimingud ja Akna toimingud saab määrata, kuidas reageerivad hiireklõpsule tiitliribad ja aknad. Kaardil Liigutamine saab määrata, kuidas aknad liiguvad ja kuidas nad käivitumisel asetuvad. Kaardil Muu leiab mõningad spetsiifilisemad valikud, näiteks aknad kaartidena ja akende varjamine.

Pane tähele, et selle mooduli seadistused kehtivad ainult siis, kui sa kasutad &kde; loomupärast aknahaldurit &kwin;. Mõne teise aknahalduri puhul uuri selle dokumentatsioonist, kuidas akende käitumist kohandada.

### Fookus

Töölaua fookus tähendab siinkohal akent, milles kasutaja parajasti oma tegemisi teeb. Fookuses akna kohta kasutatakse tihtipeale ka väljendit aktiivne aken.

Fookuses aken ei ole tingimata esiplaanil asuv aken — viimase kohta kasutatakse mõistet (esile)tõstetud aken ja kuigi ka seda saab seadistada, käib fookuses ja esiletõstetud akna seadistamine siiski eraldi.

#### Fookuse reegel

&kde; saab fookuse kindlaks määrata kuuel viisil:

Fookus klõpsuga

  Aken muutub aktiivseks, kui sellele klõpsata. See on teisteski operatsioonisüsteemides levinud käitumine ja arvatavasti just see, mida vajad.

Fookus klõpsuga - hiire eelistamine

  See on peaaegu sama, mis fookus klõpsuga. Kui aktiivse akna peab valima süsteem (nt. kui parajasti aktiivne aken suleti), siis eelistatakse akent, mis asub hiire all. See on ebatavaline, aga siiski võimalik fookus klõpsuga variant.

Fookus järgib hiirt

  Aken aktiveeritakse hiire liikumisel akna peale. Uued aknad, näiteks minikäsurida, mille saab välja kutsuda kiirklahviga &Alt;F2, saavad fookuse, ilma et peaksid neile spetsiaalselt hiirega liikuma. Nt juhuslikult hiire alla ilmuvad aknad aga fookust ei saa. Toimib tavapärane fookuse röövimise vältimine. Seda võib pidada fookus klõpsuga variandiks, kus klõpsama ei peagi.

  Mõnes aknahalduris kasutatakse selle võimaluse kohta ka nimetust fookus järgib peamiselt hiirt.

Fookus järgib hiirt - hiire eelistamine

  See on peaaegu sama, mis fookus järgib hiirt. Kui aktiivse akna peab valima süsteem (nt. kui parajasti aktiivne aken suleti), siis eelistatakse akent, mille kohal asub hiir. Selle valimisel saab fookust määrata hiirega.

Fookus hiire all

  Aktiivseks muutub aken, mille kohal paikneb hiirekursor. Kui see ei asu ühegi akna kohal (paiknedes näiteks töölaual), on fookuses viimane hiirekursori all asunud aken. Uued aknad, näiteks minikäsurida, mille saab avada kiirklahviga &Alt;F2, ei saa fookust, vaid nende aktiveerimiseks on vaja hiirekursor nende kohale viia.

Fookus rangelt hiire all

  Sama mis Fookus hiire all, aga veel rangem: aktiivne on ainult aken, mis asub hiirekursori all. Kui see ei asu akna kohal, ei ole ühelgi aknal fookust. Uued aknad, näiteks minikäsurida, mille saab avada kiirklahviga &Alt;F2, ei saa fookust, vaid nende aktiveerimiseks on vaja hiirekursor nende kohale viia.

Pane tähele, et Fookus hiire all ja Fookus kindlalt hiire all tõkestavad teatavate võimaluste korralikku toimimist, näiteks fookuse röövimise vältimine ja akende läbilappamine kiirklahviga &Alt; .

#### Fookuse röövimise vältimise tase

See määrab, kui tugevasti üritab KWin takistada soovimatut fookuse röövimist, mida põhjustab uute akende ootamatu aktiveerumine.

Puudub

  Vältimine on välja lülitatud ning uued aknad muutuvad alati aktiivseks.

Madal

  Vältimine on lubatud: kui mõni aken ei toeta taustamehhanismi ning KWin ei suuda usaldusväärselt otsustada, kas seda aktiveerida või mitte, siis see aktiveeritakse. See võib anda keskmisest paremaid või ka halvemaid tulemusi sõltuvalt konkreetsest rakendusest.

Keskmine

  Vältimine on lubatud.

Kõrge

  Uued aknad aktiveeritakse ainult siis, kui ükski aken ei ole parajasti aktiivne või kui nad kuuluvad parajasti aktiivse rakenduse juurde. See seadistus ei ole tõenäoliselt üldse mõttekas, kui ei järgita hiire fookuse reeglit.

Äärmuslik

  Kasutaja peab kõik aknad konkreetselt aktiveerima.

Aknad, mille puhul välditakse fookuse röövimist, märgitakse tähelepanu nõudvaks, mis vaikimisi tähendab seda, et nende tegumiriba kirje hakkab vilkuma. Seda saab muuta märguannete juhtimismoodulis.

#### Akende tõstmine

Kui fookuse reegel on kindlaks määratud, saab asuda akna esiletõstmise seadistuste juurde.

Kui märkida ära Hiirekursor tõstab akna aktiivseks viivitusega, toob &kde; akna esiplaanile, kui hiir jääb akna kohale määratud ajaks. Viivituse saab kindlaks määrata kerimiskastis.

Liiga lühikese viivituse korral hakkavad aknad väga kiiresti vahetuma, mis võib muutuda päris häirivaks. Enamasti peaks sobima viivitus vahemikus 100-300 ms. See on piisavalt lühike, aga võimaldab siiski teel vajaliku aknani libiseda üle teiste akende väljapaistvate osade, ilma neid esile toomata.

Kui jätta automaatne esiletoomine sisse lülitamata, tuleks kindlasti ära märkida valik Klõps tõstab akna aktiivseks. Kui jätta märkimata nii automaatne esiletoomine kui ka Klõps tõstab akna aktiivseks, on tulemuseks see, et esile ei tooda üldse ühtegi akent.

### Tiitliriba toimingud

Sellel kaardil saab määrata, mis juhtub akendega, kui klõpsata hiirenupuga tiitliribal.

#### Topeltklõps tiitliribal

Rippmenüüst saab valida kas varjamise või mitme erineva maksimeerimise ja minimeerimise variandi vahel.

Kui valida Maksimeerib, siis &kde; maksimeerib akna alati, kui selle tiitliribal tehakse topeltklõps. Lisaks võib valida akna maksimeerimise kas ainult püst- või rõhtsuunas.

Valik Varjab aga sunnib akna end kokku kerima, nii et näha jääb ainult tiitliriba ise. Sellel uuesti topeltklõpsu tehes taastatakse aken selle tavalises suuruses.

Akende varjamist saab panna automaatselt kaduma ka lihtsalt hiirekursori viimisega varjatud akna tiitiliriba kohale. Selleks tuleb mooduli kaardil Muu lihtsalt märkida kastike Hoveri lubamine. See on väga hea võimalus tagada töölaual ruumi, kui näitekes kopeerid ja asetad paljude akende vahel.

#### Tiitliriba ja raam

Selles sektsioonis saab määrata, mis juhtub siis, kui teha tiitliriba või akna raamil ühekordne klõps. Pane tähele, et ühe ja sama klõpsuga saab seostada erinevaid toiminguid vastavalt sellele, kas aken on aktiivne või mitte.

Kõigi hiirenuppude, aktiivsete ja mitteaktiivsete akende puhul saab valida kõige sobivama toimingu. Valikud on järgmised:

Aktiveerib

  Muudab akna aktiivseks.

Langetab

  Liigutab akna ekraanil tagaplaanile. Sel moel ei sega aken enam.

Ei tee midagi

  Nagu öeldud: mitte midagi ei juhtu.

Toimingute menüü

  Avab väikese alammenüü, kus saab valida mõningaid aknaga seotud käske (&ie; Maksimeeri, Minimeeri, Sulge &etc;).

Tõstab

  Toob akna ekraanil esile. Kõik selle aknaga kattuvad aknad peidetakse selle alla.

Lülitab tõstmise ja langetamise vahel

  Toob esiplaanile aknad, mis ei ole esiplaanil, ja viib tagaplaanile seni esiplaanil olnud aknad.

#### Maksimeerimisnupp

Siin saab määrata kolme hiirenupu käitumise klõpsamisel maksimeerimisnupule. Valida saab maksimeerimise ainult püstsuunas, ainult rõhtsuunas või mõlemas suunas.

### Akna toimingud

#### Mitteaktiivne sisemine aken

Mooduli selles osas saab määrata, mis juhtub siis, kui klõpsad hiire mis tahes nupuga või kasutada hiireratast mitteaktiivses aknas.

Valikud on järgmised:

Aktiveerib, tõstab ja arvestab klõpsu

  See muudab klõpsatud akna aktiivseks, toob selle ekraanil esiplaanile ning edastab hiireklõpsu aknas asuvale rakendusele.

Aktiveerib ja arvestab klõpsu

  See muudab klõpsatud akna aktiivseks ja edastab hiireklõpsu aknas asuvale rakendusele.

Aktiveerib

  See muudab lihtsalt klõpsatud akna aktiivseks. Hiireklõpsu ei edastata aknas asuvale rakendusele.

Aktiveerib ja tõstab

  See muudab klõpsatud akna aktiivseks ja toob selle ekraanil esiplaanile. Hiireklõpsu ei edastata aknas asuvale rakendusele.

#### Sisemine aken, tiitliriba ja raam

Alumises sektsioonis saab määrata lisatoiminguid, mis võetakse ette siis, kui vajutatakse muuteklahvi (vaikimisi &Alt;) ja klõpsatakse hiirega aknas.

Ka siin saab omistada hiire vasaku, keskmise ja parema nupu klõpsule ning hiirerattale erinevad toimingud.

Valikud on järgmised:

Langetab

  Liigutab akna ekraanil tagaplaanile. Sel moel ei sega aken enam.

Liigutamine

  Võimaldab valitud akent töölaual lohistada.

Ei tee midagi

  Nagu öeldud: mitte midagi ei juhtu.

Tõstab

  Toob akna ekraanil esile. Kõik selle aknaga kattuvad aknad peidetakse selle alla.

Suuruse muutmine

  Võimaldab muuta valitud akna suurust.

Lülitab tõstmise ja langetamise vahel

  Toob esiplaanile aknad, mis ei ole esiplaanil, ja viib tagaplaanile seni esiplaanil olnud aknad.

### Liigutamine

#### Aknad

Siinsete valikutega saab määrata, kuidas paistavad aknad ekraanil liigutamise ajal.

Akna liigutamisel või suuruse muutmisel näidatakse selle geomeetriat

  Lülita see sisse, kui soovid, et akna liigutamisel või suuruse muutmisel näidatakse ka selle geomeetriat. Näidatakse akna suhtelist asukohta ülemise vasaku nurga suhtes ning selle suurust.

#### Haaramistsoonid

Ülejäänud osal kaardist saab seadistada haaramistsoone. Need on nagu magnetväli töölaua ja iga akna serval, mis sunnivad aknaid servapidi kokku, kui need teineteisele piisavalt lähedale satuvad.

Piirde haaramistsoon:

  Siin saab määrata ekraani piirete haaramistsooni. Akna liigutamisel vähemalt määratud kaugusele tõmmatakse see töölaua serva vastu.

Akna haaramistsoon:

  Siin saab kindlaks määrata akende haaramistsooni. Nagu ekraanipiirete puhul, tähendab see, et teisele aknale piisavalt lähedale liigutamisel tõmmatakse aken otsekui magnetiga selle serva külge.

Keskkoha haaramistsoon:

  Siin saad seada ekraani tsentri haaramistsooni, s.t. magnetvälja tugevust, mis paneb aknad ekraani keskkohta tõmbuma, kui aken nende lähedale liigutada

Aknaid haaratakse ainult siis, kui nad kattuvad

  Märkimise korral ei tõmmata aknaid teineteise külge, kui nad on vaid lähestikku, vaid nad peavad teineteist katma kuni siin määratud määral.

### Muu

Kaardil Muu saab täppishäälestada mõningaid akende käitumise üksikasju.

Varjamine

Hoveri lubamine

  Sisselülitamise korral keritakse varjatud aken automaatselt uuesti lahti, kui hiirekursor viibib mõnda aega selle tiitliriba kohal. Seda aega saab kindlaks määrata kerimiskastis.

Aknad kaartidena

Sarnaste akende automaatne rühmitamine

  Sisselülitamisel püütakse automaatselt tuvastada, kas uus aken on seotud mõne olemasolevaga ja kui on, siis asetada see samasse aknarühma.

Kohene lülitumine automaatselt rühmitatud akendele

  Sisselülitamisel lülitutakse kohe uutele aknakaartidele, mis lisati automaatselt aktiivsesse rühma.

Paigutamine

  Paigutamise reegel määrab kindlaks, kuhu ilmub töölaual uus aken. Kaval paigutamine püüab teha nii, et kattumine teiste akendega oleks minimaalne, Kaskaad seab aknad kaskaadi ning Juhuslik kasutab juhuslikku asukohta. Keskjoondatud avab kõik uued aknad ekraani keskel ning Nullnurgas avab aknad nii, et nende ülemine vasak nurk asub ekraani ülemises vasakus nurgas.

Spetsiaalaknad

Mitteaktiivsete rakenduste lisaaknad peidetakse

  Sisselülitamise korral peidetakse mitteaktiivse rakenduse lisaaknad (tööriistaaknad, eraldatud menüüd jms.) ning neid näidatakse uuesti alles siis, kui rakendus taas aktiivseks muutub. Arvesta, et selleks peavad ka rakendused oma lisaaknaid korrektse tüübiga märgistama, muidu see võimalus ei toimi.